text: கண்ணாடி என்று பொதுவாகக் குறிப்பிடும்போது இது, சாளரங்கள், போத்தல்கள், மூக்குக் கண்ணாடிகள் போன்றவற்றின் உற்பத்தியில் பயன்படுவதும்; கடினத்தன்மை கொண்ட, உடையக்கூடிய, ஒளியை ஊடுசெல்ல விடக்கூடிய, பளிங்குருவற்ற திண்மமுமான பொருளொன்றைக் குறிக்கிறது. தொழில்நுட்ப அடிப்படையில், கண்ணாடி என்பது குளிர்ந்து பளிங்காகாமல் திண்மமாகிய கனிமப் பொருட் கலவை ஆகும். பெரும்பாலான கண்ணாடிகள் சிலிக்காவை முக்கிய கூறாகவும், கண்ணாடி உருவாக்கியாகவும் கொண்டுள்ளன. அறிவியல் அடிப்படையில் கண்ணாடி என்பது நெகிழிகள், பிசின்கள், பிற சிலிக்காவைக் கொண்டிராத பளிங்குருவற்ற திண்மங்கள் போன்ற எல்லாப் பளிங்குருவற்ற திண்மங்களையும் குறிக்கப் பயன்படுவதுண்டு. இது தவிர மரபு வழியான உருக்கும் நுட்பங்கள் தவிர்ந்த வேறு முறைகளையும் கவனத்துக்கு எடுத்துக் கொள்வது உண்டு. எனினும், கண்ணாடி அறிவியல் கனிம பளிங்குருவற்ற திண்மங்களை மட்டுமே உள்ளடக்குகின்றது. கரிம பளிங்குருவற்ற திண்மங்கள் பல்பகுதிய அறிவியல் துறையுள் அடங்கும். கண்ணாடி இன்று பல்வேறு அறிவியல் துறைகளிலும், தொழில் துறைகளிலும் முக்கிய பங்காற்றுகின்றது. இதன் ஒளியியல் இயல்புகளும், பிற இயற்பியல் இயல்புகளும் இதனைத் தட்டைக் கண்ணாடி, கொள்கலக் கண்ணாடி, ஒளியியல் மற்றும் ஒளிமின்னணுவியல் சார்ந்த பொருட்கள், சோதனைச்சாலைக் கருவிகள், வெப்பக்காவலிகள், வலிதாக்கல் கண்ணாடி இழைகள், கலைப் பொருட்கள் போன்றவற்றுக்கு உகந்த பொருளாக ஆக்குகின்றது. இது இன்று ஒரு முக்கியமான கட்டிடப் பொருளாக விளங்குகிறது. கண்ணாடி கிறித்துவுக்கு முன் 4000 ஆண்டுகளிலேயே அறியப்பட்டிருந்ததாகக் கருதப்படினும், கட்டிடப் பொருள் என்ற அளவில் இதன் பயன்பாடு 18 ஆம் நூற்றாண்டுக்குப் பின்னரே குறிப்பிடத்தக்க அளவில் இருந்தது. கடந்த நூற்றாண்டிலேயே இது பெருமளவு வளர்ச்சி பெற்று இன்றைய நிலையை அடைந்ததெனலாம். கண்ணாடி, இன்றைய கட்டிடங்களில், நவீனத்துவத்தின் பிரதிபலிப்பாக விளங்குகிறது. கண்ணாடியின் வரலாறு பண்டைக்கால எகிப்தின் அகழ்வாராய்ச்சிகளில் கண்டுபிடிக்கப்பட்ட ஆபரணங்கள் செய்யப் பயன்பட்ட கண்ணாடி மணிகள் கிமு 2500 ஆண்டுகளுக்கு முற்பட்டவையெனக் கருதப்படுகின்றது. சிலிக்காக் கலவையினால் செய்யப்பட்ட சிறு அச்சுகளை உருகிய கண்ணாடிக்குள் தோய்த்து சிறு கண்ணாடிக் குவளைகள் செய்யும் முறை கிமு 1500ஐ அண்மித்த ஆண்டுகளில் உபயோகத்திலிருந்ததும் அறியப்பட்டுள்ளது. நீண்ட குழாய்களை உருகிய கண்ணாடிக் குழம்பினுள் தோய்த்து ஊதுவதன் மூலம் பல்வேறு பொருட்களைச் செய்யும் முறை கிமு 3ம் நூற்றாண்டின் நடுப்பகுதியில் பபிலோனியாவில் கண்டுபிடிக்கப்பட்டதன் பின் கண்ணாடியில் பாத்திரங்கள் செய்வது இலகுவானது. உரோமன் காலத்தைச் சேர்ந்த அரை அங்குலம் தடிப்புள்ள பெரிய கண்ணாடிப் பலகையொன்று அகழ்வாராய்ச்சிகளின் போது கண்டு கண்டுபிடிக்கப் பட்டுள்ளது. எனினும் மேற்பரப்பைத் தேய்த்து அவற்றை ஒளிபுகவிடும் கண்ணாடியாக மாற்றும் முறையை அவர்கள் அறிந்திராததால் இவ்வாறான கண்ணாடித் தகடுகளைப் பயன்பாட்டுக்குக் கொண்டுவர முடியவில்லை. 1700கள் வரை கண்ணாடித் தகடுகளைச் செய்யும் முறை வளர்ச்சிபெறவில்லை. 17 ஆம் நூற்றாண்டில், கண்ணாடிக் குழம்பை ஊதும் முறையைப் பயன்படுத்திச் சிறிய தகடுகளைச் செய்யும் முறையொன்றைப் பிரான்சு நாட்டில் உருவாக்கினார்கள். இதன்படி ஓரளவு பெரிதாக ஊதிய குமிழ்களை மீள இளகவைத்துச் சுழற்றுவதன் மூலம் வட்டமான கண்ணாடித் தகடுகள் உருவாகின. இவ்வாறு உருவாக்கப் பட்ட கண்ணாடித் தகடுகளே ஆரம்பகாலக் கண்ணாடி யன்னல்களில் பயன்படுத்தப்பட்டன. வட்டக் கண்ணாடிகளிலிருந்து சதுரமான அல்லது நீள்சதுரமான சிறிய தகடுகள் வெட்டப்பட்டன. கிடைக்கக் கூடிய கண்ணாடிகளின் அளவு சிறிதாக இருந்ததால் ஒரு யன்னலில் அல்லது கதவில் பல கண்ணாடித் தகடுகளைப் பொருத்தவேண்டியிருந்தது. இத்தகைய யன்னல்கள் இன்றும் "பிரெஞ்ச் யன்னல்"கள் என்றே அறியப்படுகின்றன. மேற்படி முறையில் செய்யப்பட்ட கண்ணாடிகள் அளவிற் சிறியனவாக இருந்தது மட்டுமன்றி, பல குறைபாடுகளையும் கொண்டிருந்தன. குமிழை ஊதும்போது குழாய் பிணைக்கப்பட்டிருந்த இடமும், சுழற்றியபோது ஏற்பட்ட மையப்பகுதியைச் சுற்றி உருவாகிய வளையம் வளையமான அடையாளங்களும் கண்ணாடித் தகடுகளில் காணப்பட்டன. இத்தகைய கண்ணாடிகளைத் தேய்த்து மட்டமாக்கும் முறை பிரான்சில் கண்டுபிடிக்கப்பட்ட பின்னர் மட்டமான ஓரளவு தெளிவான கண்ணாடிகளை உருவாக்கக் கூடியதாக இருந்தது. ஆனாலும் இவற்றின் விலை சாதாரண மனிதருக்கு எட்டாத உயரத்திலேயே இருந்தது. 19 ஆம் நூற்றாண்டின் முதற் காலாண்டில் முன்னரிலும் பெரிய கண்ணாடித் தகடுகளை உருவாக்கும், "உருளை முறை" என அறியப்பட்ட முறையொன்று பயன்பாட்டுக்கு வந்தது. இதிலும் ஊதலே அடிப்படையாக இருந்தாலும், குமிழை உதியபின் ஊசல் ஆடுவதுபோல் ஆட்டி நீளமான உருளைவடிவமாக ஆக்கப்பட்டது. இதனை இளக்கி இரண்டு அந்தங்களையும் வெட்டி நீக்கியபின்னர், நீளவாக்கில் வெட்டி விரிப்பதன் மூலம் தகடுகள் ஆக்கப்பட்டன. இவ்வாறு உருவாக்கப்பட்ட கண்ணாடித் தகடுகள் "உருளைக் கண்ணாடி"கள் எனப்பட்டன. பிரான்சில் முதலில் புழக்கத்துக்கு வந்த இம்முறை பிரித்தானியாவில் மேலும் விருத்தி செய்யப்பட்டது. இந்த முறையில் பிரித்தானியாவில் உற்பத்திசெய்யப்பட்ட கண்ணாடிகளைப் பயன்படுத்தியே புகழ்பெற்ற பளிங்கு அரண்மனை எனப்படும் கண்காட்சிகளுக்கான கட்டிடம் 1851 இல் கட்டப்பட்டது. பின்னர் கண்ணாடி உற்பத்தி விரைவாக வளர்ச்சியடைந்தது. கண்ணாடியைச் சட்டகங்களில் உருக்கி வார்த்து உருளைகளால் உருட்டி மட்டமாக்கப்பட்டது. பின்னர் இரண்டு பக்கங்களையும் இயந்திரங்களிலிட்டுத் தேய்த்து மட்டமாக்கி, மினுக்கம் செய்யப்பட்டது. இது "பிளேட்" கண்ணாடி என வழங்கப்பட்டது. இதன் மூலம் ஓரளவு பெரிய கண்ணாடித் தகடுகளைச் செய்யக்கூடியதாக இருந்ததுடன், தெளிவான, நல்ல ஒளியியற் தன்மைகளுடன்கூடிய கண்ணாடிகளையும் பெறக்கூடியதாக இருந்தது. உருக்கப்பட்ட கண்ணாடியைக் கொண்ட தொட்டியிலிருந்து, பல்வேறு மட்டங்களில் அமைக்கப்பட்ட உருளைகளினூடு இழுப்பதன் மூலம் தொடர்ச்சியாகக் கண்ணாடியை உருவாக்கும் முறை அறிமுகப்படுத்தப்பட்டது. இவ்வாறு உருவாக்கப்பட்ட கண்ணாடி "இழுக்கப்பட்ட" கண்ணாடி எனப்பட்டது. இதன் மூலம் மிகவும் பெரிய கண்ணாடித் தகடுகளைச் செய்வது சாத்தியமானதெனினும், இதையும் தேய்த்து மட்டமாக்கவேண்டிய தேவை இருந்தது. 1960களின் ஆரம்பத்தில் இவ்வாறு தேய்த்து மட்டமாக்கவேண்டிய தேவையில்லாத கண்ணாடி உற்பத்திமுறையொன்று அறிமுகமானது. இது "மிதப்புக்" கண்ணாடி எனப்பட்டது. இதில் உருகிய கண்ணாடியை, உருகிய தகரத்தின் மீது மிதக்கவிடுவதன் மூலம் தொடர்ச்சியான மிகவும் நீளமான கண்ணாடித் தகடுகள் செய்யப்பட்டன. இந்த முறையில் கண்ணாடிகளின் இரண்டு பக்கங்களும் முதலிலேயே மட்டமாக இருப்பதனால் தேய்த்து மட்டமாக்கவேண்டிய தேவை கிடையாது. இது அறிமுகமானதிலிருந்து இன்றுவரை இதுவே கண்ணாடி உற்பத்தியின் நியமமாக இருந்துவருகின்றது. கண்ணாடி உற்பத்தி கண்ணாடி மூலப் பொருட்கள் தூய சிலிக்கா (SiO2), 10 பசுக்கால் செக்கன் பாகுநிலையில், 2300 °ச (4200 °ப) "கண்ணாடி உருகு நிலை"யைக் கொண்டது. தூய சிலிக்கா சில சிறப்புக் கண்ணாடித் தேவைகளுக்குப் பயன்படுகின்றது. ஆனால், சிலிக்காவுடன் பிற பொருட்களைச் சேர்ப்பதன் மூலம் உற்பத்தி முறைகளை எளிமையாக்கலாம். இவற்றுள் சோடியம் காபனேட்டும் (Na2CO3) ஒன்று. இது சோடாச் சுண்ணாம்புக் கண்ணாடியில் உருகு நிலையை 1500 °ச (2700 °ப) க்குக் குறைக்கின்றது. ஆனாலும், இது கண்ணாடியை நீரில் கரையக் கூடியது ஆக்குகிறது. இது விருப்பத்துக்கு உரியது அல்ல என்பதால், சுண்ணாம்புக்கல்லில் இருந்து பெறப்படும் கல்சியம் ஒட்சைட்டு (CaO), சிறிதளவு மக்னீசியம் ஒட்சைட்டு (MgO), அலுமீனியம் ஒட்சைட்டு போன்றவற்றைச் சேர்ப்பதன் மூலம் வேதியியல் உறுதிப்பாடு பெறப்படுகின்றது. இவ்வாறு பெறப்படும் கண்ணாடி, நிறை அடிப்படையில் சுமார் 70 தொடக்கம் 74% சிலிக்காவைக் கொண்டிருக்கும். இது சோடாச் சுண்ணாம்புக் கண்ணாடி எனப்படும். உற்பத்தியாகும் கண்ணாடிகளில் 90% ஆனவை சோடாச் சுண்ணாம்புக் கண்ணாடிகள் ஆகும். சோடாச் சுண்ணாம்புக் கண்ணாடிகள் உட்படப் பொதுவாக உற்பத்தி செய்யப்படும் கண்ணாடிகளுக்கு அவற்றின் இயல்புகளை மாற்றுவதற்காக வேறும் பல பொருட்களைச் சேர்ப்பது உண்டு. ஈயப் பளிங்குக் கண்ணாடி அல்லது தீக்கண்ணாடி எனப்படும் ஈயக் கண்ணாடிகள் அவற்றின் கூடிய முறிவுக் குணகம் காரணமாகக் கூடுதலாக ஒளிர்கின்றன. போரான் (boron) சேர்ப்பதன் மூலம் கண்ணாடிகளின் வெப்ப இயல்புகள், மின்னியல்புகள் என்பவற்றில் மாற்றங்களை ஏற்படுத்தலாம். பைரெக்ஸ் (Pyrex) எனப்படும் கண்ணாடி இத்தகையது. பேரியமும் கண்ணாடியின் முறிவுக் குணகத்தைக் கூட்டவல்லது. தோரியம் ஒட்சைட்டு கண்ணாடியின் முறிவுக் குணகத்தைக் கூட்டுவதுடன், ஒளிச் சிதறலையும் குறைப்பதால் முன்னர் தரமான கண்ணாடி வில்லைகளைச் செய்வதற்கு இதனைப் பயன்படுத்தினர். ஆனால் இச் சேர்வை கதிரியக்கம் கொண்டதால் தற்கால மூக்குக் கண்ணாடி வில்லைகளில் லந்தனம் ஒட்சைட்டு பயன்படுத்தப்படுகின்றது. அகச் சிவப்புக் கதிர்களை உறிஞ்சும் திறன் கொண்ட கண்ணாடிகளைச் செய்வதற்கு கண்ணாடிகளில் இரும்பு சேர்க்கப்படுகின்றது. செரியம்(IV) ஒட்சைட்டுச் சேர்ப்பதன் மூலம் புறஊதாக் கதிர்களை உறிஞ்சக்கூடிய கண்ணாடிகள் செய்யப்படுகின்றன. மேலே குறிப்பிடப்பட்ட வேதிப் பொருட்களைத் தவிர மீள்பயன்பாட்டுக் கண்ணாடிகளையும் மூலப் பொருட்களுடன் சேர்ப்பது உண்டு. இது மூலப் பொருட்களைச் சேமிக்க உதவுவது மட்டுமன்றி உலைகளில் ஆற்றலைச் சேமிப்பதற்கும் உதவியாக உள்ளது. ஆனால், இவற்றில் இருக்கக்கூடிய மாசுப் பொருட்கள் உற்பத்திப் பொருட்களின் தரத்தைக் குறைப்பதுடன், கருவிகள் பழுதுபடுவதற்கும் காரணமாக அமையக்கூடும். கண்ணாடியில் இருக்கக்கூடிய குமிழிகளின் அளவைக் குறைப்பதற்கு சோடியம் சல்பேட்டு, சோடியம் குளோரைடு, அந்திமனி ஒட்சைட்டு என்பவை பயன்படுகின்றன. சோடாச் சுண்ணாம்புக் கண்ணாடி உற்பத்தியில் "கலுமைட்டு" (calumite) என்னும் மூலப் பொருளும் பயன்படுத்தப்படுவது உண்டு. இது இரும்பு உற்பத்தித் தொழிற்சாலைகளில் துணை உற்பத்தியாகக் கிடைப்பது. கண்ணாடி போன்ற சிறு மணிகளாகக் காணப்படும் இப்பொருளில் சிலிக்கா, கல்சியம் ஒட்சைட்டு, அலுமினா, மக்னீசியம் ஒட்சைட்டு, சிறிய அளவில் இரும்பு என்பன உள்ளன. சிலிக்கா இல்லாக் கண்ணாடிகள் சிலிக்காவைத் தவிரப் பல வகையான கரிமச் சேர்வைகளில் இருந்தும், கனிமச் சேர்வைகளில் இருந்தும் கண்ணாடி செய்ய முடியும். இவற்றுள், நெகிழிகள், கரிமம், உலோகங்கள், காபனீரொட்சைட்டு, பொசுபேட்டுகள், போரேட்டுகள், சல்க்கோஜெனைட்டுகள், புளோரைட்டுகள், ஜேர்மனேட்டுகள், தெலுரைட்டுகள், அந்திமனேட்டுகள், ஆர்சனேட்டுகள், டைட்டனேட்டுகள், தந்தலேட்டுகள், நைத்திரேட்டுகள், காபனேட்டுகள் என்பன அடங்கும். கண்ணாடி இயற்பியல் கண்ணாடியின் வரைவிலக்கணப்படி, அது உருகிய நிலையில் இருந்து சடுதியான வெப்பத்தணிப்பு மூலம் திண்மநிலைக்குக் கொண்டுவரப்பட வேண்டும். இதனால் கண்ணாடி பளிங்காகாமல் திண்மமாவதற்குப் போதிய அளவு விரைவாக மிகக்குளிர்ந்த திரவநிலைக்குக் கொண்டுவரப்படும். பொதுவாகக் கண்ணாடியின் கட்டமைப்பு அதன் பளிங்கு நிலையுடன் ஒப்பிடும்போது சிற்றுறுதி நிலையிலேயே இருக்கும். கண்ணாடியும், மிகைக்குளிர்ச்சியுற்ற நீர்மமும் கண்ணாடி ஒரு பளிங்குருவற்ற திண்மம் என்பதேயன்றி நீர்மமாகக் கொள்ளப்படுவது இல்லை. கண்ணாடி ஒரு திண்மத்துக்கு உரிய எல்லாப் பொறிமுறை இயல்புகளையும் கொண்டுள்ளது. நீண்ட காலப்பகுதியில், கண்ணாடி பார்க்கக்கூடிய அளவுக்கு வழிந்தோடக் கூடியது என்னும் கருத்து சோதனை முறையிலோ, கோட்பாட்டு அடிப்படையிலான பகுப்பாய்வுகள் மூலமோ நிரூபிக்கப்படவில்லை. அன்றாட அனுபவங்களுக்கு ஏற்பக் கண்ணாடி இறுக்கமாக இருபதனால் பொது அறிவு நோக்கில் இதனை ஒரு திண்மமாகவே கொள்ள வேண்டும். இதற்கு முதல்வரிசை நிலை மாற்றம் இல்லாதிருப்பதால் கண்ணாடியை ஒரு நீர்மம் எனச் சிலர் கருதுகின்றனர். இந் நிலை மாற்றத்தின்போது சில வெப்பஇயக்கவியல் மாறிகளான கனவளவு, இயல்பாற்றல் (entropy), வெப்ப அடக்கம் (enthalpy) என்பன தொடர்ச்சியாகவே இருக்கின்றன. ஆனால், வெப்ப இயக்கவியல் மாறிகளான வெப்பக் கொள்ளளவு போன்றவை தொடர்ச்சியற்றவை ஆகக் காணப்படுவதால் கண்ணாடியின் நிலைமாற்ற வெப்பநிலையை ஒரு இரண்டாம் வரிசை நிலை மாற்றமாகக் கொள்ளமுடியும். இருந்தாலும், வெப்ப இயக்கவியலின் நிலைமாற்றக் கோட்பாடு கண்ணாடியின் நிலை மாற்றத்துக்கு முழுமையாகப் பொருந்துவதில்லை. இதனால் கண்ணாடி நிலை மாற்றத்தை உண்மையான வெப்பஇயக்கவியல் நிலை மாற்றமாகக் கொள்ள முடியாது. பழைய கண்ணாடிகளின் நடத்தை பழங்காலத்து சாளரக் கண்ணாடிகள் அடிப்பகுதியில் தடிப்புக் கூடியனவாக இருப்பது, நீண்ட காலத்தில் கண்ணாடி வழிந்தோடக் கூடியது என்னும் கருத்துக்குச் சான்றாக முன்வைக்கப்படுவது உண்டு. தொடக்கத்தில் அக் கண்ணாடித் தகடுகள் சீரான தடிப்புடன் இருந்தன என்றும் காலப்போக்கில் நீர்மங்களைப் போல் வழிந்ததால் அடிப்பகுதி தடிப்புக் கூடியதாக உள்ளது என்பதும் இதற்கான வாதம் ஆகும். ஆனால் அக்காலத்துக் கண்ணாடி உற்பத்தி முறை மூலம் சீரான தடிப்புள்ள கண்ணாடித் தகடுகளை உற்பத்தி செய்ய முடிவதில்லை. அக் கண்ணாடிகளைச் சாளரங்களின் சட்டங்களில் பொருத்தும்போது தடிப்பான பக்கம் அடிப்பகுதியில் இருக்கும்படி பொருத்துவது வழக்கம். சில சமயங்களில் கவனக் குறைவினால் தடிப்பான பக்கம் மேற்பகுதியிலோ அல்லது பக்கங்களிலோ இருக்கப் பொருத்தப் பட்டிருப்பதும் காணப்பட்டுள்ளது. 20 ஆம் நூற்றாண்டின் முற்பகுதியில், சாளரக் கண்ணாடிகள் பெரும்படியாக உற்பத்தி செய்யப்பட்ட போதும் இத்தகைய விளைவுகள் ஏற்பட்டன. உருகிய கண்ணாடி பெரிய குளிரூட்டும் மேசையில் ஊற்றப்பட்டுப் பரவ விடப்பட்டது இதனால் ஊற்றப்படும் இடத்தில் கண்ணாடி தடிப்புக் கூடியதாகக் காணப்பட்டது. பிற்காலத்தில் உற்பத்தி செய்யப்பட்ட மிதப்புக் கண்ணாடிகள் சீரான தடிப்புக் கொண்டவை. கட்டிடக்கலை மூலப்பொருள்கள் கண்ணாடிகள் சிற்பக்கலைப் பொருட்கள்


கடலில் தத்தளிக்கும் கப்பலிலிருந்து எட்டு நாட்களில் வீடு திரும்புவோம்| Dinamalar 'கடலில் தத்தளிக்கும் கப்பலிலிருந்து எட்டு நாட்களில் வீடு திரும்புவோம்' Added : பிப் 12, 2020 00:55 மதுரை : ''கொரோனா பீதியால், ஜப்பான் அருகே கடலில் நிறுத்தப்பட்ட கப்பலில், பத்திரமாக உள்ளோம். எட்டு நாட்களில் வீடு திரும்புவோம்,'' என, கப்பலில் இருந்து, மதுரை ஊழியர் அன்பழகன் தெரிவித்துள்ளார். 'கொரோனா' பாதிப்பால், சீனாவில், 43 ஆயிரம் பேர் பாதிக்கப்பட்டுள்ளனர். 1,000க்கும் மேற்பட்டோர் இறந்துள்ளனர். 24 நாடுகளுக்கு, இந்நோய் பாதிப்பு பரவியுள்ளது.இதனால், சீனாவில் இருந்து பொருட்களை இறக்குமதி செய்ய, சுற்றுலாப்பயணியர் வர, உலக நாடுகள் பல தடை விதித்துள்ளன.இந்நிலையில், சீனாவின் கட்டுப்பாட்டில் உள்ள, ஹாங்காங்கில் இருந்து, 3,700க்கும் மேற்பட்டோருடன், ஜப்பான் சென்ற கப்பல், கொரோனா பீதியால், யோக்கோஹாமா துறைமுகம் அருகே, நடுக்கடலில் நிறுத்தப்பட்டது. அக்கப்பலை, தங்கள் நாட்டுக்குள் அனுமதிக்க, ஜப்பான் மறுத்துவிட்டது. அதில், ஏழு தமிழர்கள் உட்பட, 200 இந்தியர்கள் தவிக்கின்றனர்.கப்பலில், 64 பேருக்கு, கொரோனா பாதிப்பு இருப்பது உறுதியானதாக, தகவல் வெளியானது. இதனால், கப்பலில் இருக்கும் மற்றவர்கள் பீதியடைந்துள்ளனர்.நடுக்கடலில் தத்தளிக்கும் தங்களை மீட்க வேண்டும் என, அவர்கள் கோரிக்கை விடுத்த வண்ணம் உள்ளனர். ஜப்பான் நாட்டு துாதரகம் மூலம், இந்தியர்களை மீட்க, மத்திய அரசு நடவடிக்கை எடுத்துள்ளது.எனினும், கப்பலில் என்ன நடக்கிறது, பத்திரமாக வீடு திரும்ப வழியுள்ளதா என்பது தெரியாமல், மக்கள் பீதியடைந்துள்ளனர்.அக்கப்பலில், மதுரை மாவட்டம், நாகமலைப் புதுக்கோட்டையைச் சேர்ந்த அன்பழகன் என்பவர், சமையல் கலைஞராக பணிபுரிகிறார். அவர், தங்களை பத்திரமாக மீட்கக்கோரி, சமூகவலைதளத்தில், 'வீடியோ' வெளியிட்டார். இது தமிழக அரசின் கவனத்திற்கும் சென்றது.இந்நிலையில் அவர், நம் நிருபரிடம் அலைபேசியில் கூறியதாவது:நடுக்கடலில், ஆறு நாட்களாக, கப்பல் நிற்கிறது. முதலில், நிலைமை சற்று மோசமாக இருந்தது. இப்போது அனைவரும், பத்திரமாக இருக்கிறோம். அனைவரையும், எட்டு நாட்களில், சொந்த ஊருக்கு அனுப்பி வைப்பதாக, கப்பல் நிறுவனம் மகிழ்ச்சியான அறிவிப்பை வெளியிட்டுள்ளது. எனவே, விரைவில் நாடு திரும்பி விடுவோம்.நம் நாட்டவர்கள் யாருக்கும், கொரோனா பாதிப்பில்லை. அனைவருக்கும் மருத்துவ உதவிகள், பரிசோதனை வழங்கப்படுகிறது. சந்தேகத்தின் அடிப்படையில், கொரோனா அறிகுறி உள்ள, 125 பேரை அழைத்து சென்றுள்ளனர். அவர்களை, கப்பலுக்கு வெளியே தனிமைப்படுத்தி, தீவிர சிகிச்சை அளிக்கப்படுகிறது. எங்களை மீட்க, மத்திய அரசு நடவடிக்கை எடுப்பதை அறிந்தேன். நன்றி.இவ்வாறு, அவர் கூறினார். ஏழுமலையான் கோவிலில் இலங்கை பிரதமர் வழிபாடு தேர்வு கண்காணிப்பு பணி ஆசிரியர்கள் கோரிக்கை


கொரோனா பாதிக்கப்பட்டவர்களுக்கு சிகிச்சை அளிக்க 110 தனியார் மருத்துவமனைகளுக்கு அனுமதி 2020-04-05@ 09:52:26 * தமிழக அரசு உத்தரவு * நோயாளி நிலை குறித்து தினமும் அறிக்கை தர வேண்டும் சென்னை: கொரோனா பாதிக்கப்பட்டவர்களுக்கு சிகிச்சை அளிக்க தமிழகத்தில் உள்ள 26 தனியார் மருத்துவக் கல்லூரிகள் மற்றும் 110 தனியார் மருத்துவமனைகளுக்கு அனுமதி வழங்கி தமிழக அரசு உத்தரவிட்டுள்ளது. தமிழகத்தில் கொரோனா பாதிக்கப்பட்டவர்களின் எண்ணிக்கை நாளுக்கு நாள் அதிகரித்து வருகிறது. இதை தொடர்ந்து சுகாதாரத்துறை சார்பில் மாநிலம் முழுவதும் உள்ள மருத்துவமனைகளில் கொரோனா சிறப்பு வார்டு அமைக்கப்பட்டது. இதன் மூலம் குறைந்தபட்ச நபர்களை மட்டுமே அனுமதித்து சிகிச்சை அளிக்க முடியும் என்பதால் 21 மருத்துவமனைகளை கொரோனா சிகிச்சை அளிக்க கூடிய சிறப்பு மருத்துவமனைகளாக மாற்றம் செய்து சுகாதாரத்துறை செயலாளர் பீலா ராஜேஷ் உத்தரவிட்டுள்ளார். இதில், கொரோனா பாதிக்கப்பட்டவர்களுக்கு அந்தெந்த மாவட்டத்தில் அனுமதிக்க அளிக்கப்பட்டுள்ள மருத்துவமனைகளில் சிகிச்ைச அளிக்கப்படும் என்று தமிழக அரசு தெரிவித்து இருந்தது. இந்த மருத்துவமனைகளில் கொரோனா பாதிக்கப்பட்டவர்களுக்கு இலவசமாக சிகிச்சை அளிக்கப்படுகிறது. இந்த நிலையில் கொரோனா பாதிக்கப்பட்டவர்களின் எண்ணிக்கை இன்னும் அதிகமாக வாய்ப்புள்ளது. எனவே, அரசு சார்பில் தனியார் மருத்துவமனை மூலம் பாதிக்கப்பட்டவர்களுக்கு சிகிச்ைச அளிக்க அனுமதி அளிப்பது தொடர்பாக முடிவு எடுத்துள்ளது. அதன்படி, கொரோனா பாதிக்கப்பட்டவர்களுக்கு சிகிச்சை அளிக்க அனைத்து வசதிகளையும் உள்ளடக்கிய 26 தனியார் மருத்துவக்கல்லூரி மற்றும் 110 தனியார் மருத்துவமனைகளுக்கு மட்டும் அனுமதி வழங்கி சுகாதாரத்துறை செயலாளர் பீலா ராஜேஷ் உத்தரவிட்டுள்ளார். அதன்படி காஞ்சிபுரம், செங்கல்பட்டு மாவட்டத்தில் 13 தனியார் மருத்துவகல்லூரி உட்பட மாநிலம் முழுவதும் 25 மருத்துவகல்லூரிகளிலும், சென்னை மாவட்டத்தில் மியாட் மருத்துவமனை, விஜயா மருத்துவமனை, மலர் மருத்துவமனை, ஜெம் மருத்துவமனை, காவேரி மருத்துவமனை உட்பட 11 மருத்துவமனைகளிலும், மதுரையில் 5, நெல்லையில் 3, சேலத்தில் 6, கன்னியாகுமரியில் 5, தர்மபுரி, திண்டுக்கல் தலா 4 மருத்துவமனைகள் என தமிழகம் முழுவதும் 110 மருத்துவமனைகளுக்கு கொரோனா பாதிக்கப்பட்டவர்களுக்கு சிகிச்சை அளிக்க அனுமதி வழங்கப்பட்டுள்ளது. இந்த மருத்துவமனைகளில் சிகிச்சை பெறுபவர்கள் தங்களது சொந்த செலவில் தான் சிகிச்சை பெற வேண்டும். தற்போது தனியார் மருத்துவமனை சிகிச்சை பெற விரும்பும் நோயாளிகளை அந்த மருத்துவமனையில் அனுமதித்து கொள்ளலாம். மேலும், கொரோனா வால் தனியார் மருத்துவ மனைகளில் பாதிக்கப்பட்டு சிகிச்சை பெற்று வரும் நோயாளிகளின் நிலை குறித்து தினமும் பொதுசுகாதார இயக்குனர் அலுவலகத்துக்கு அறிக்கை அளிக்க வேண்டும். இந்த மருத்துவமனைகள் மத்திய சுகாதாரத்துறையின் அறிவுறுத்தலை பின்பற்றி தான் நோயாளிகளுக்கு சிகிச்சை அளிக்க வேண்டும். இந்த மருத்துவமனைகளின் பட்டியல் நிலைமைக்கு ஏற்ப மாற்றி அமைக்கப்படும் என்று தமிழக அரசு வெளியிட்டுள்ள அரசாணையில் கூறப்பட்டுள்ளது. மேலும் செய்திகள் காய்ச்சலை தவிர்த்து குழந்தைகளுக்கு தடுப்பூசி, விபத்து காயங்களுக்கு சிகிச்சை இல்லை: நோயாளிகளை திருப்பி அனுப்பும் அரசு மருத்துவமனைகள் காய்கறி சந்தை, மருத்துவமனை நுழைவாயில்களில் உள்ள கிருமிநாசினி சுரங்கம் பயன்படுத்த தடை: சுகாதாரத்துறை இயக்குனர் உத்தரவு எங்களை யார் பார்ப்பார்கள்? ஊரடங்கு உத்தரவை மீறுபவர்களே பொறுப்போடு நடந்துக்கோங்க... காவலர் குடும்பங்கள் மக்களுக்கு கோரிக்கை தமிழக அரசு அறிவிப்பு கூகுள்பே, பேடிஎம் மூலமாக நன்கொடை வழங்கலாம் ஊரடங்கு அமலுக்கு வந்த 19 நாளில் தமிழகம் முழுவதும் 1.65 லட்சம் பேர் கைது ஆஹா... என்னம்மா வெட்றாருய்யா! - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


source: wikipedia

text: 1972 ஆம் ஆண்டில் இலங்கையின் முக்கிய தமிழ்க் கட்சிகளான தமிழரசுக் கட்சி, தமிழ்க் காங்கிரஸ், இலங்கைத் தொழிலாளர் காங்கிரஸ் என்பவை சேர்ந்து தமிழர் கூட்டணி என்னும் கூட்டமைப்பை உருவாக்கின. மேற்படி கட்சிகளின் தலைவர்களாக இருந்த எஸ். ஜே. வி. செல்வநாயகம், ஜீ. ஜீ. பொன்னம்பலம், சௌ. தொண்டமான் ஆகியோர் கூட்டுத் தலைவர்களாக நியமிக்கப்பட்டனர். 1976 ல் இவ்வமைப்பு தமிழர் விடுதலைக் கூட்டணி (சிங்களம்: ද්රවිඩ එක්සත් විමුක්ති පෙරමුණ ஆங்கிலம்: Tamil United Liberation Front) எனப் பெயர் மாற்றம் பெற்றதுடன், வட்டுக்கோட்டையில் நடந்த அதன் மாநாட்டில், "வட்டுக்கோட்டைத் தீர்மானம்" என்று பரவலாக அறியப்படும் தீர்மானத்தையும் நிறைவேற்றியது. இத் தீர்மானம் இலங்கையில் தமிழ்த் தேசத்தின் இருப்பைப் பாதுகாத்துக் கொள்வதற்காக, சுயநிர்ணய உரிமையின் அடிப்படையில், சுதந்திர, இறைமையுள்ள, மதச் சார்பற்ற, சோசலிசத் தமிழீழ நாட்டை மீள்விக்க வேண்டுமெனப் பிரகடனம் செய்தது. 1977 ஆம் ஆண்டில் நடைபெற்ற பொதுத் தேர்தலில், சுதந்திரத் தமிழீழக் கொள்கைக்கு மக்கள் ஆணை கோரிப் போட்டியிட்ட தமிழர் விடுதலைக் கூட்டணி பெரும் வெற்றி பெற்று, இலங்கைப் பாராளுமன்றத்தில் பிரதான எதிர்க் கட்சியாக அமரும் வாய்ப்பைப் பெற்றது. கூட்டணித் தலைவர் அப்பாப்பிள்ளை அமிர்தலிங்கம் எதிர்க்கட்சித் தலைவரானார். 70 களின் ஆரம்பத்திலிருந்தே சிறு சிறு குழுக்களாக இயங்கிவந்த தீவிரவாத இளைஞர்கள், படிப்படியாகப் பலம் பெற்றுவந்தார்கள். அதனால் 1983க்குப் பின்னர் தமிழர் அரசியலில் தமிழர் விடுதலைக்கூட்டணியின் முக்கியத்துவம் குறையத் தொடங்கியது. இலங்கை அரசியல் கட்சிகள் தமிழ்த் தேசியக் கூட்டமைப்பு 1972இல் நிறுவப்பட்ட அரசியல் கட்சிகள்


text: விழுப்புரம் (Vizhuppuram, ) இந்தியாவின், தமிழ்நாடு மாநிலத்தில் அமைந்துள்ள விழுப்புரம் மாவட்டத்தில் இருக்கும், ஒரு ' சிறப்பு நிலை நகராட்சி ' ஆகும். இதுவே விழுப்புரம் மாவட்டத்தின் தலைநகராகவும் விளங்குகிறது. 1993 ஆம் ஆண்டில், முந்தைய தென்னாற்காடு மாவட்டத்தில் இருந்து விழுப்புரம் இராமசாமி படையாட்சியார் மாவட்டம் என உருவாக்கப்பட்டு, பின்னர் 'விழுப்புரம்' என, பெயர் மாற்றம் செய்யப்பட்டது. இந்நகரம், திருச்சி – சென்னை சாலையை இணைக்கும் தேசிய நெடுஞ்சாலை எண் 45-இன் மற்றும் புதுச்சேரி - திருவண்ணாமலை - வேலூர் - மங்களூரு சாலையை இணைக்கும் தேசிய நெடுஞ்சாலை எண் 234-இன் நடுவே அமைந்துள்ளது. விழுப்புரத்தில் மிகப்பெரிய தொடர்வண்டிச் சந்திப்பு உள்ளது. இது சென்னையில் இருந்து தென் மாவட்டங்களை இணைக்கும் வகையில் அமைந்துள்ளது; மற்றும் தமிழ்நாட்டின் இரண்டாவது மிகப்பெரிய பேருந்து நிலையம் (பரப்பளவில்) இங்கு அமைந்துள்ளது. விழுப்புரத்தின் முக்கிய வருமானம் விவசாயம் சார்ந்த தொழில்கள் ஆகும். 2011-ஆம் ஆண்டு எடுக்கப்பட்ட கணக்கெடுப்பின்படி, மக்கள்தொகை சுமார் 96,253 ஆகும். 2011 ஆம் ஆண்டின் மக்கள்தொகை ஆய்வின்படி, எழுத்தறிவு சதவீதம் 90.16% ஆகும். மாவட்டத் தலைநகர் எனும் தகுதி, ஆட்சியர் அலுவலகம் உள்ளிட்டவை அடங்கிய பெருந்திட்ட வளாகம், ஒருங்கிணைந்த நீதிமன்றக் கட்டிடங்கள், பிரம்மாண்ட பேருந்து நிலையம், விரிவுபடுத்தப்பட்ட இரயில் சந்திப்பு, புறவழிச்சாலை, அரசு மற்றும் தனியார் கல்வி நிலையங்கள் என முன்னேற்றமடைந்து வருகிறது. பெயர்க்காரணம் "சோழர்கள் காலம் வரையில், பிரம்மதேயமாயிருந்த நடுநாட்டுச் சதுர்வேதிமங்கலத்தில், அப்புறம் காடவராயர் ஆட்சி ஏற்பட்டு, அதற்கும் அப்புறம் பாண்டியன் பிடித்தபோது, விழுப் அங்கே நிர்வாகத்தில் முக்கியமான ஸ்தானம் வகிக்கிற சமூகமாக ஆகி, அதனால் தான் ஊருக்கே, 'விழுப்புரம்' என்று பேர் மாறியிருப்பதாகத் தோன்றுகிறது" - என விழுப்பாதராயர் எனப்படுவோர் குறித்தும் விழுப்புரம் குறித்தும் நினைவில் வாழும் காஞ்சி பீடாதிபதி ஸ்ரீசந்திரசேகரேந்திரர் அளித்துள்ள விளக்கம் (நூல்: காஞ்சி முனிவர் நினைவுக் கதம்பம்) இங்கு குறிப்பிடத்தக்கது. இவர்கள் வழிவந்த, வீரராசேந்திரக்காரனை, 'விழுப்ராயன் எனும் படைத்தலைவன்' என்று அபிராமேசுவரர் கல்வெட்டுத் தெரிவிக்கிறது. 'ஜெயன்கொண்ட சோழ விழுப்பராய நாடாழ்வான்' என்கிறது திருநாவலூர்க் கல்வெட்டு. முதலாம் குலோத்துங்கனின் படைத்தளபதியாக விளங்கியவன் "ஆதிநாதன் விழுப்பரையன்". அவனை வாழ்த்தி "கரணை விழுப்பராயன் மடல்" (அ) "ஆதிநாதன் வளமடல்" பாடினார் ஜெயங்கொண்டார். விழுப்பராயன் என்பவனின் ஆளுகைக்கு உட்பட்டப் பகுதியாக விழுப்புரம் இருந்துள்ளது என்பதற்கு மேற்கண்டவை சான்றாதாரமாக உள்ளன. வணிகர்கள் பெருமளவில் வாழ்ந்த ஊர்கள், 'புரம்' என்று பின்னொட்டால் அழைக்கப்பட்டதாக ஆய்வாளர்கள் தெரிவிக்கின்றனர். அவ்வகையில், முன்னொரு காலத்தில், 'விழுப்புரம்' வணிக நகரமாக இருந்திருத்தல் வேண்டும். ‘எப்போதும் விழித்துக் கொண்டே இருக்கும் ஊர்; அறியாமையில் இருந்து விழிப்பைத் தரக்கூடிய ஊர் - விழுப்புரம்‘ என்கிறார் காஞ்சி பீடாதிபதி ஸ்ரீஜெயேந்திரர். ‘விழுப்புரம் என்றால் விழுமியபுரம்‘ என்று பொருள் தருவார் கிருபானந்த வாரியார். ‘இராமன் வில்லைப் பிடித்துப் பொன்மனை நோக்கி அம்பு எய்த இடம் என்பதால், இந்த இடம் வில்லுப்புரமாயிற்று‘ என்பார் திருக்குறளார் வீ.முனுசாமி. இந்தப் பெருமைகள் ஒருபுறமிருந்தாலும், விழுப்புரத்திறக்கு வரலாற்று ரீதியிலானப் பெயர்க்காரணங்களும் இருக்கின்றன; 'பல்லவப் பேரரசன் நிருபதுங்க வர்மன்', இப்பகுதிக்கு, 'விஜயநிருபதுங்க செய்ந்தாங்கியச் சதுர்வேதி மங்கலம்' எனத் தனது பெயரை இட்டு, நான்கு வேதமும் ஓதும் அந்தணர்களுக்கு, தானமாக வழங்கியிருக்கிறான். 'ஜனநாதச் சதுர்வேதி மங்கலம்' என தனது பெயரை இந்தப் பகுதிக்குச் சூட்டிய முதலாம் இராசராசன், அந்தணர்களுக்கு மானியமாகவும் வழங்கியிருக்கிறான். விஜயநிருபதுங்க செய்ந்தாங்கியச் சதுர்வேதி மங்கலம், ஜனநாதச் சதுர்வேதி மங்கலம் என்றழைக்கப்பட்டு வந்த இந்த ஊர், முதலாம் சடையவர்மன் சுந்தரபாண்டியன் காலம் (1265) முதல் விழுப்பராயபுரம்-விழுப்புரம் என அழைக்கப்பட்டு வருகிறது. ‘விழுப்பாதராயர் (விழுப்பரையர்)‘ என்பவர்களைப் பற்றிக் குறிப்பிடும் அபிதான சிந்தாமணி, "ஆவணித் திருவிழாவிற் சுந்தரபாண்டியரின் பட்டாபிஷேக தினமாகிய (7)ஆம் திருநாளில், அவரிடமிருந்து பொன்னெழுத்தாணியைப் பெற்று, நாடோறும் கணக்கு வாசிக்கும் உரிமையுடையவர்கள்" என்றும், "பாண்டி பதினாலுக்கும் வேண்டிய விழுப்பாதராயர்" என இவர்கள் சம்பந்தமாக ஒரு பழமொழியும் வழங்கப்படுவதாகவும் தெரிவிக்கிறது. "யார் இந்த விழுப்பராயர்?"பிறந்த குடிக்கே சிறப்பு உண்டாக்கியவர்கள் விழுப்பராயர். வைதீக பிராமணர்களுக்கு அடுத்தபடியாக ராஜ சபையில் உத்தியோகத்திற்குப் பேர் போனவர்கள். தஞ்சாவூர் நாயக்க ராஜாக்கள் காலம் வரைகூட அந்தச் சமூகத்துக்கு ராஜாங்கத்தில் இருந்த முக்கியத்துவம் தெரிகிறது. இந்த விழுப்பராயர்களை 'விழுப்பிரமர்' என்றும் சொல்வதுண்டு. பிரமர் என்பது, பூர்வத்தில் அவர்களுக்கு இருந்த வைதீகப் பிராமண மூலத்தைக் காட்டுவது. 'அரையர்' என்பது பிறப்பாடு ஏற்பட்ட ஷத்ரிய ஸ்தானத்தைக் காட்டுவது, 'விழுப்பாடராயர் (விழுப்பாதராயர்) என்று இன்னொரு பேரும் அவர்களுக்கு இருந்ததாகக் கருதப்படுகிறது. மேலும் விழுப்புர வாசிகளால், பரந்த நிலப்பரப்பை சுட்டுமாறு, பெரிய விழியுடைய "விழிமா நகரம்" என்றும் அழைக்கப்படுகிறது. வரலாறு சோழர்களின் ஆட்சிக்குட்பட்ட விழுப்புரம், சிம்மவிஷ்ணு பல்லவ மன்னனால் கைப்பற்றப்பட்டு, பல்லவர்களின் ஆட்சியின் கீழ் வந்தது. பின்னர் வந்த விஜயாலய சோழன், இப்பகுதியை மீட்டு மீண்டும் சோழப்பேரரசுடன் இணைத்தான். பின்னாளில் ஆண்ட சோழர்களிடமிருந்து வென்று, கிழக்கத்திய சாளுக்கியர்கள் ஆண்டனர். அதன் பின்னர் வந்த சோழர்கள் மீட்டு ஆண்ட போதும், முதலாம் சடையவர்மன் சுந்தர பாண்டியன், பொ.ஊ. 1251ஆம் ஆண்டு தனது ஆட்சியின் கீழ் கொண்டு வந்தான். இதனால் சோழப்பேரரசின் ஆட்சி முடிவுக்கு வந்தது. சுமார் 50 ஆண்டுகள் பாண்டியப் பேரரசின் கீழ் இருந்த இப்பகுதி, முகலாயர்களின் படையெடுப்பால் பொ.ஊ. 1334-1378 ஆண்டுகள் வரையிலும் முகலாயர்களின் வசம் இருந்தது. முகாலாயர்களிடமிருந்து விஜயநகரப் பேரரசர்களும், நாயக்க மன்னர்களும் ஆண்டனர். பொ.ஊ. 1677ஆம் ஆண்டு கோல்கொண்டா படையினரால் சிவாஜி மன்னர் செஞ்சிக் கோட்டையைக் கைப்பற்றினார். பின்னர் முகலாயப் பேரரசால் கைப்பற்றப்பட்டது. முகாலாய ஆட்சியின் போதே, ஆங்கில, பிரெஞ்சுப் படைகளிடம் ஒப்பந்தப்படுத்தப்பட்டு, தென்னாற்காடு மாவட்டமாக, மதராசு மாகாணாத்தின் கீழ் வந்தது. கர்நாடகப் போரின் போது போர்க்களமாக இருந்தது. கிழக்கிந்தியக் கம்பெனியால் ஆக்கிரமிக்கப்பட்டு, 1947ஆம் ஆண்டு சுதந்திரம் அடையும் வரையிலும், ஆங்கிலேய ஆட்சியின் கீழ் இருந்தது. தென்னாற்காடு மாவட்டமாகவும், கடலூர் மாவட்டத்தின் ஒரு பகுதியாகவும் இருந்த விழுப்புரம், 30 செப்டம்பர் 1993ஆம் ஆண்டு அன்று, தனி மாவட்டமாக பிரிக்கப்பட்டது. புவியியல் இவ்வூரின் அமைவிடம் ஆகும். தக்காண இந்தியாவின் தென் கிழக்குப்பகுதியிலும் அமைந்துள்ளது. பாண்டிச்சேரி, இதன் வங்கக் கடற்சார்ந்த எல்லையைப் பகிர்ந்து கொள்கிறது. இங்கிருந்து சென்னை சுமார் 160 கி.மீ. தொலைவிலும், திருச்சி 160 கி.மீ. தொலைவிலும், சேலம் 144 கி.மீ. தொலைவிலும், பாண்டிச்சேரி சுமார் 40 கி.மீ. தொலைவிலும், திருவண்ணாமலை 63 கி.மீ. தொலைவிலும், கடலூர் 47 கி.மீ. தொலைவிலும், வேலூர் 130 கி.மீ. மற்றும் ஆரணி 92 கி.மீ. தொலைவிலும் அமைந்துள்ளன. மக்கள் வகைப்பாடு 2011-ஆம் ஆண்டு மக்கள் தொகை கணக்கெடுப்பின்படி, 36 நகராட்சி மன்ற உறுப்பினர்களையும், 22,832 குடும்பங்களையும் கொண்ட இந்நகரத்தின் மக்கள்தொகை 96,253 ஆகும். இந்நகரத்தின் எழுத்தறிவு 90.2% மற்றும் பாலின விகிதம் 1000 ஆண்களுக்கு 1,019 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 10,217 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 990 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 12,057 மற்றும் 276 ஆகவுள்ளனர். 2011 ஆம் ஆண்டு மதவாரியான கணக்கெடுப்பின்படி, விழுப்புரத்தில் இந்துக்கள் 78.35%, முஸ்லிம்கள் 14.88%, கிறிஸ்தவர்கள் 6.15%, சீக்கியர்கள் 0.02%, பௌத்தர்கள் 0.01%, சைனர்கள் 0.38%, 0.01% பிற மதங்களைப் பின்பற்றுபவர்கள் மற்றும் சமயமில்லாதவர்கள் 0.20% பேர்களும் உள்ளனர். நகராட்சி நிர்வாகம் மற்றும் அரசியல் விழுப்புரம் நகராட்சியானது, விழுப்புரம் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். 2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை, திராவிட முன்னேற்றக் கழகத்தை (திமுக) சேர்ந்த ஆர். லட்சுமணன் வென்றார். 2019 ஆம் ஆம் ஆண்டு நடந்த மக்களவைத் தேர்தலில், இம்மக்களவைத் தொகுதியை, (திமுக கூட்டணி ) விடுதலை சிறுத்தைகள் கட்சி -ஐச் சேர்ந்த து. இரவிக்குமார் வென்றார். போக்குவரத்து • விழுப்புரத்தில் தமிழ்நாடு அரசு போக்குவரத்து கழகம் (TNSTC) உள்ளது. • விழுப்புரம் நகராட்சியானது சாலை போக்குவரத்து மற்றும் தொடர்வண்டி போக்குவரத்து மூலமாக பெரு நகரங்களுடன் நன்கு இணைக்கப்பட்டுள்ளது. சாலைப் போக்குவரத்து விழுப்புரம் நகரைப் பொறுத்த வரையில், சாலை வசதிகள் நன்கு அமைக்கப்பட்டுள்ளன. தேசிய நெடுஞ்சாலை 45 சென்னை- தேனி (வழி: விழுப்புரம், திருச்சி, திண்டுக்கல்) தேசிய நெடுஞ்சாலை 45 எ விழுப்புரம் -நாகப்பட்டினம் (வழி: புதுச்சேரி, கடலூர்) தேசிய நெடுஞ்சாலை 234 விழுப்புரம் - மங்களூர் (வழி: திருவண்ணாமலை, வேலூர்) மாநில நெடுஞ்சாலை 4 விழுப்புரம் - ஆற்காடு (வழி: செஞ்சி - சேத்துப்பட்டு - ஆரணி - திமிரி) தேசிய நெடுஞ்சாலை 45சி விக்கிரவாண்டி - தஞ்சாவூர் (வழி: பண்ருட்டி, நெய்வேலி, வடலூர், கும்பகோணம்) இச்சாலையானது விழுப்புரம் நகரில் செல்லவில்லை என்றாலும், தேசிய நெடுஞ்சாலை 45 எ புதுச்சேரி செல்லும் சாலையில் கோலியனூர் என்னும் ஊரில் இச்சாலை செல்வதால், இதன் வழியாகச் செல்ல முடியும். விழுப்புரத்திலிருந்து கோலியனூர் 05 கி.மீ. தொலைவில் உள்ளது. விழுப்புரம் நகரில் இரண்டு பேருந்து நிலையங்கள் உள்ளன. புதிய பேருந்து நிலையம் மற்றும் பழைய பேருந்து நிலையங்கள் ஆகும். புதிய பேருந்து நிலையமானது, தமிழ்நாட்டில் உள்ள மிகப்பெரிய பேருந்து நிலையங்களில் ஒன்றாகும். சென்னையிலிருந்து வரும் அனைத்து பேருந்துகளும் தென்தமிழகமான திருச்சி, மதுரை, தூத்துக்குடி, விருதுநகர், திருநெல்வேலி, கன்னியாகுமரி போன்ற பகுதிகளுக்கு செல்லும் பேருந்துகளும் விழுப்புரத்தின் வழியாகச் செல்கின்றன. இங்கிருந்து சென்னை, திருச்சி, மதுரை, வேலூர், திருவண்ணாமலை, ஆரணி, காஞ்சிபுரம், புதுச்சேரி, பெங்களூரு, சேலம், திருத்தணி, புதுக்கோட்டை, கோயம்புத்தூர், திருப்பூர், கள்ளக்குறிச்சி, கடலூர், அரியலூர், நெய்வேலி, பெரம்பலூர், கன்னியாகுமரி, திருநெல்வேலி, தஞ்சாவூர், நாகப்பட்டினம், கும்பகோணம், ஈரோடு, திண்டுக்கல், தூத்துக்குடி ஆகிய முக்கிய நகரங்களுக்கு பேருந்து வசதிகள் உள்ளன. தொடர்வண்டி போக்குவரத்து விழுப்புரம் தொடருந்து நிலையமானது மிகப்பெரிய தொடருந்து நிலையமாகும். இது இந்தியாவின், தமிழ்நாட்டின், தென்னக இரயில்வேயின் முக்கியமான தொடருந்து நிலையமாகும். இது தமிழ்நாட்டின் தலைநகரான சென்னையையும், தென்தமிழகத்தினையும் இணைக்கும் மிகமுக்கியமான இணைப்பு நிலையமாகத் திகழ்கிறது. இது தென்னக இரயில்வேயின் ஐந்து முக்கியமான தொடருந்து நிலையங்களுள் ஒன்றாகும். விழுப்புரத்தில் இருந்து ஐந்து கிளைகளாக இரயில் பாதைகள் பிரிகின்றன: விழுப்புரம் - சென்னைக் கடற்கரை, (வழி: செங்கல்பட்டு, தாம்பரம்) முழுமையாக மின்மயமாக்கப்பட்ட இரட்டை அகலப் பாதை. விழுப்புரம் - திருச்சி, (வழி: விருதாச்சலம், அரியலூர்) முழுமையாக மின்மயமாக்கப்பட்ட இரட்டை அகலப் பாதை. இது கார்டு லைன் என்றும் அழைக்கப்படுகிறது. விழுப்புரம் - திருச்சி, (வழி: கடலூர், மயிலாடுதுறை, கும்பகோணம், தஞ்சாவூர் மின்மயமாக்கப்படாத அகலப் பாதை. இது மெயின் லைன் என்றும் அழைக்கப்படுகிறது. விழுப்புரம் - காட்பாடி (வழி: திருக்கோவிலூர், திருவண்ணாமலை ,ஆரணி, வேலூர்) முழுமையாக மின்மயமாக்கப்பட்ட அகலப் பாதை. விழுப்புரம் - புதுச்சேரி மின்மயமாக்கப்பட்ட அகலப் பாதை. வானூர்தி நிலையம் இங்கிருந்து 40 கி.மீ. தொலைவில் உள்ள புதுச்சேரி வானூர்தி நிலையம் அருகிலுள்ள வானூர்தி நிலையமாகும். திருவிழா கூவாகத்தில் உள்ள கூத்தாண்டவர் திருவிழா வருடந்தோறும் சித்திரைத் திங்கள் பௌர்ணமி நாளன்று நடைபெறுகிறது. தென்பெண்ணை ஆறு திருவிழா மேல்மலையனூர் அங்காள பரமேசுவரி மயானக் கொள்ளை கல்லூரிகள் அரசு மருத்துவக் கல்லூரி மற்றும் மருத்துவமனை, முண்டியம்பாக்கம். அறிஞர் அண்ணா அரசு கலை மற்றும் அறிவியல் கல்லூரி, விழுப்புரம். அண்ணா பல்கலைக்கழக பொறியியல் கல்லூரி, விழுப்புரம். அரசு சட்டக் கல்லூரி, விழுப்புரம். மகளிர் அரசு கலை மற்றும் அறிவியல் கல்லூரி. திரு. ஆ. கோவிந்தசாமி அரசு கலைக்கல்லூரி, திண்டிவனம். அண்ணா பல்கலைக்கழக பொறியியல் கல்லூரி, திண்டிவனம். அரசினர் தொழில் நுட்பக் கல்லூரி, சு. கொல்லூர், அரகண்டநல்லூர். வி.ஆர்.ஸ்.கல்லூரி பொறியியல் மற்றும் தொழில் நுட்பம், அரசூர். சுற்றுலாத்தலங்கள் செஞ்சிக் கோட்டை கல்வராயன் மலை மொக்கை ஓடை அருவி துருவன் கோட்டை ஆரோவில் வானிலை மற்றும் காலநிலை மேற்கோள்கள் தேர்வு நிலை நகராட்சிகள் விழுப்புரம் மாவட்டம்


மாவட்டம் | Popular Front of India | Page 2 மாவட்டம் Breaking News இயக்க செய்திகள் சென்னை செய்திகள் தேனி பத்திரிக்கை செய்தி மாவட்டம் தொடர் போராட்டம் நடத்தி வரும் தமிழக விவசாயிகளின் கோரிக்கைகைகளுக்கு மத்திய பாஜக அரசு செவிசாய்க்க வேண்டும் – பாப்புலர் ஃப்ரண்டின் மாவட்ட தலைவர்கள் கூட்டம் வலியுருத்தல்! தேனி மாவட்டம் முத்துதேவன்பட்டியில் ஏப்ரல் 1ம் தேதி பாப்புலர் ஃப்ரண்ட் ஆஃப் இந்தியாவின் மாவட்ட தலைவர்கள் கூட்டம் நடைபெற்றது. இக்கூட்டத்திற்கு மாநில தலைவர் M.முஹம்மது இஸ்மாயில் அவர்கள் Breaking News இயக்க செய்திகள் சென்னை செய்திகள் தூத்துக்குடி பத்திரிக்கை செய்தி மாவட்டம் அப்பாவி முஸ்லிம்கள் மீது தாக்குதல் நடத்திய இந்து முன்னணி வெறியர்கள் மீது நடவடிக்கை எடுக்க வேண்டும்! – பாப்புலர் ஃப்ரண்ட் மாநில செயலாளர் அஹமது நவவி கோரிக்கை! தூத்துக்குடி மாவட்டம் செய்துங்கநல்லூரில் முஸ்லிம்களும் இந்துக்களும் சமூக நல்லிணக்கத்தை பேணும் வகையில் ஒற்றுமையுடன் வாழ்ந்து வருகின்றனர். செய்துங்கநல்லூரில் முஸ்லிம்கள் பெரும்பான்மையாக வசிக்கும் பகுதியில் இந்துக்களுக்கு சொந்தமான ஆறு Breaking News இயக்க செய்திகள் கோவை செய்திகள் மாவட்டம் கோவையில் நடைபெறும் மாணவ எழுச்சி மாநாடு – நேரடி ஒளிபரப்பு நேரடி ஒளிபரப்பை காண பின்வரும் லிங்கை கிளிக் செய்யவும். Live Telecast Read more Breaking News இயக்க செய்திகள் கோவை சென்னை செய்திகள் பத்திரிக்கை செய்தி மாவட்டம் சசிகுமார் கொலை வழக்கில் அப்பாவிகள் கைது செய்யப்படுவதை தடுத்து நிறுத்த வேண்டும், தவறிழைத்து வரும் காவல்துறை அதிகாரிகள் மீது கடும் நடவடிக்கை எடுக்க வேண்டும்! – பாப்புலர் ஃப்ரண்ட் கோரிக்கை! கோவையில் அபுதாகிர் என்ற முஸ்லிம் இளைஞரை 20/03/2017 அன்று இரவு சசிகுமார் கொலை வழக்கை விசாரித்து வரும் CBCID டி.எஸ்.பி பாலமுருகன் தலைமையில் வந்த ஆயுதம் ஏந்திய Breaking News இயக்க செய்திகள் சென்னை செய்திகள் பத்திரிக்கை செய்தி மாவட்டம் பட்ஜெட் 2017 : தமிழகத்தின் கடன் சுமை தொடர்ந்து அதிகரித்து வருவது கவலை அளிக்கிறது – பாப்புலர் ஃப்ரண்ட் தமிழகத்தின் கடன் சுமை மார்ச் 2018 ல் 3 லட்சத்து 14 ஆயிரத்து 366 கோடியாக இருக்கும் என்றும், வருவாய் பற்றாக்குறை ரூ.15,931 கோடி என்றும், நிதிப்பற்றாக்குறை Breaking News இயக்க செய்திகள் சென்னை செய்திகள் தேனி பத்திரிக்கை செய்தி மாவட்டம் நெடுவாசல் ஹைட்ரோ கார்பன் எதிர்ப்பு மக்கள் போராட்டத்திற்கு பாப்புலர் ஃப்ரண்ட் முழு ஆதரவு! – பாப்புலர் ஃப்ரண்ட் மாவட்ட தலைவர்கள் கூட்டத்தில் தீர்மானம்! தேனி மாவட்டம் முத்துதேவன்பட்டியில் மார்ச் 3 மற்றும் 4 ஆகிய தேதிகளில் பாப்புலர் ஃப்ரண்ட் ஆஃப் இந்தியாவின் மாவட்ட தலைவர்கள் கூட்டம் நடைபெற்றது. இக்கூட்டத்திற்கு மாநில தலைவர் Breaking News இயக்க செய்திகள் சென்னை செய்திகள் பத்திரிக்கை செய்தி மாவட்டம் இந்திய யூனியன் முஸ்லிம் லீக்கின் தேசிய தலைவராக தேர்ந்தெடுக்கப்பட்டுள்ள பேராசிரியர் கே.எம்.காதர் முஹைதீன் அவர்களுக்கு பாப்புலர் ஃப்ரண்ட் மாநில பொதுச்செயலாளர் A.ஹாலித் முஹம்மது வாழ்த்து! ஒரு நூற்றாண்டு கால பாரம்பரியமிக்க சமூக அரசியல் கட்சியான இந்திய யூனியன் முஸ்லிம் லீக் கட்சியின் தேசிய தலைவர் இ.அகமது அவர்கள் சமீபத்தில் காலமானதை தொடர்ந்து தற்காலிக Breaking News இயக்க செய்திகள் கோவை வடக்கு சென்னை செய்திகள் பத்திரிக்கை செய்தி மாவட்டம் விவசாய நிலங்களை பாதிக்கும் ஹைட்ரோ ஹார்பன் திட்டத்தை மத்திய அரசு உடனடியாக கைவிட வேண்டும் – பாப்புலர் ஃப்ரண்ட் ஆஃப் இந்தியா மாநில செயற்குழு தீர்மானம்! Breaking News இயக்க செய்திகள் செய்திகள் நெல்லை மேற்கு பாப்புலர் ஃப்ரண்ட் தினம் மாவட்டம் கடையநல்லூரில் எழுச்சியுடன் நடைபெற்ற யூனிட்டி மார்ச் மற்றும் பொதுக்கூட்டம்! ஒடுக்கப்பட்ட மற்றும் வஞ்சிக்கப்பட்ட மக்களின் உரிமைகளுக்காகவும் நலன்களுக்காகவும் தொடர்ந்து பணியாற்றி வரும் பாப்புலர் ஃப்ரண்ட் ஆஃப் இந்தியா துவங்கப்பட்ட தினமான பிப்ரவரி 17 ம் தேதியை பாப்புலர் Breaking News இயக்க செய்திகள் செய்திகள் தஞ்சாவூர் தெற்கு பாப்புலர் ஃப்ரண்ட் தினம் மாவட்டம் அதிரையில் எழுச்சியுடன் நடைபெற்ற யூனிட்டி மார்ச் மற்றும் பொதுக்கூட்டம்! சிறுபான்மையினர் மற்றும் ஒடுக்கப்பட்டவர்களின் உரிமைகளுக்காகவும், நலன்களுக்காகவும் தொடர்ந்து பணியாற்றிவரும் பாப்புலர் ஃப்ரண்ட் ஆஃப் இந்தியா துவங்கப்பட்ட தினமான பிப்ரவரி 17 ஆம் தேதியை பாப்புலர் ஃப்ரண்ட் தினமாக


RIYASdotCOM: கணவன்மார்களே! இது உங்களுக்குத்தான் .................. கணவன்மார்களே! இது உங்களுக்குத்தான் .................. ஒரு பெண்ணை திருமணம் செய்வது எதற்காக என்றால் அவளோடு மௌத்து (மரணம்) வரைக்கும் மட்டுமின்றி மறு உலகிலும் இருவரும் நிம்மதியாக சந்தோசமாக வாழ்வதற்கே.... ஆனால் சில கணவர்களின் தவறுகளினால் அந்த மனைவி அக்கணவனை வெறுக்க நேரிடுகிறது. சில சமயம் விவாகரத்தும் இடம்பெறுகின்றத 01) மனைவியை சந்திக்கும் போது எப்போதும் மலர்ந்த முகத்துடன் இருங்கள்.அது சதகாவகும். By Shahul Trichy


சேலம் மாவட்டம்


7c72 மதுரை - பரமக்குடி 4 வழிச்சாலையில் சிவகங்கை மாவட்டம் திருப்புவனம் அருகே சக்குடி பஸ் ஸ்டாப்பில் தங்கியிருந்த முதியவர் பட்டினியால் உயிரிழந்துள்ள தகவல் அதிர்ச்சியை ஏற்படுத்தியுள்ளது. 80 வயது மதிக்கத்தக்க முதியவர் ஒருவர் மதுரை - பரமக்குடி 4 வழிச்சாலையில் பயணம் செய்பவர்கள் தரும் உணவைச் சாப்பிட்டு அப்பகுதியில் வாழ்ந்து வந்துள்ளார். இந்நிலையில், கொரோனா அச்சுறுத்தல் காரணமாக கடந்த மார்ச் 24ம் தேதி முதல் ஊரடங்கு அமல்படுத்தப்பட்டதால் அவருக்கு உணவளிக்க யாரும் வராத சூழல் ஏற்பட்டுள்ளது. கடந்த சில நாட்களாக உணவின்றி வாடி, பசியால் மயங்கிய நிலையில் இன்று மாலை அந்த முதியவர் உயிரிழந்துள்ளார். தகவல் அறிந்து திருப்புவனம் போலிஸார் உடலை கைப்பற்றி, பட்டினியால் இறந்தவர் பற்றி விசாரித்து வருகின்றனர். ஒருபக்கம் ஆதரவற்றோருக்கு நிவாரணம் வழங்குவதாக அரசு அறிவிக்கிறது. மறுபுறம் இதுபோல 8000 ரடங்கால் பட்டினிச் சாவுகளும் நிகழ்கின்றன. அரசு விரைந்து செயல்பட்டு இதுபோன்ற ஆதரவற்றோரைக் காக்க வேண்டும் என சமூக ஆர்வலர்கள் கோரிக்கை விடுத்துள்ளனர்.


100 அடி பள்ளத்தில் பாய்ந்த முச்சக்கரவண்டி - 4 பேர் வைத்தியசாலையில் | Virakesari.lk "நாட்டிற்கான எதிர்கால கொள்கையை தெரிவிக்காது ஜனாதிபதி வேட்பாளரை அறிவிக்கப் போவதில்லை" பத்து கிலோ பன்றி இறைச்சியை அனுமதிப்பத்திரமின்றி கொண்டு சென்ற இருவர் கைது கடந்த அரசாங்கத்தின் தவறான தீர்மானங்கள் நாட்டை நெருக்கடிக்குள் தள்ளியுள்ளது லசந்த படுகொலை ; அமெரிக்க வழக்கில் இராஜதந்திர சலுகையை எதிர்பார்க்கும் கோத்தா 100 அடி பள்ளத்தில் பாய்ந்த முச்சக்கரவண்டி - 4 பேர் வைத்தியசாலையில் Published by Gnanaprabu on 2016-08-27 17:36:43 லிந்துலை லெமனியர் தோட்டத்திலிருந்து லிந்துலை நகரத்திற்கு சென்ற முச்சக்கரவண்டி ஒன்று தலவாக்கலை நுவரெலியா பிரதான வீதியில் லிந்துலை நகரத்திற்கருகாமையில் 100 அடி பள்ளத்தில் பாய்ந்து விபத்துகுள்ளாகியுள்ளது. இவ்விபத்தில் முச்சக்கரவண்டியில் பயணித்த 04 பேர் பலத்தகாயங்களுடன். லிந்துலை வைத்தியசாலையில் அனுமதிக்கப்பட்டுள்ளனர். விபத்து தொடர்பான விசாரணையை லிந்துலை பொலிஸார் மேற்கொண்டு வருகின்றனர். தற்போது மலையக பகுதியில் தொடர்ச்சியாக மழை பெய்து வருகின்றது. அத்தோடு அக்கரப்பத்தனை, தலவாக்கலை, நுவரெலியா, நானுஓயா ஆகிய பிரதேசங்களில் அதிகமான பனிமூட்டம் காணப்படுவதால் வாகன விபத்துக்கள் அதிகமாக இடம்பெற வாய்ப்புகள் உள்ளதால் சாரதிகள் வாகனங்களை அவதானமாக செலுத்துமாறு லிந்துலை பொலிஸார் கோரியுள்ளனர். லிந்துலை லெமனியர் நுவரெலியா வைத்தியசாலை நாட்டை கட்டியெழுப்பும் எதிர்கால கொள்கை திட்டங்களை மக்களுக்கு அறிவிக்காமல் ஜனாதிபதி வேட்பாளரை அறிவிக்க போவதில்லை என பிரதமர் ரணில் விக்கிரமசிங்க தெரிவித்தார். 2019-08-25 19:06:01 ரணில் விக்ரமசிங்க அங்கும்புர தேர்தல் திருகோணமலை கந்தளாய் பகுதியில் பத்து கிலோ பன்றி இறைச்சியை அனுமதிப்பத்திரமின்றி கொண்டு சென்ற இருவரை அக்போபுர பொலிஸார் இன்று(25) கைது செய்துள்ளதாக தெரிவிக்கின்றனர். 2019-08-25 19:04:29 பத்து கிலோ பன்றி இறைச்சி அனுமதிப்பத்திரம் தவறான அரசியல் தீர்மானங்கள் மற்றும் தவறான பொருளாதார அபிவிருத்தி மையங்கள் நிர்மாணிப்பு ஆகியவற்றை கடந்த அரசாங்கம் தமது தேவைக்காக நிறைவேற்றியமையின் விளைவினையே நாடு இன்று எதிர்க் கொள்கின்றது. ஆனால் தற்போது அனைத்தும் அரசியல் தேவைகளுக்காக மறக்கப்பட்டுள்ளது என மாகாண சபைகள் மற்றும் உள்ளுராட்சிமன்ற அமைச்சர் வஜிர அபேவர்தன தெரிவித்தார். 2019-08-25 18:40:02 கடந்த அரசாங்கம் தவறான தீர்மானங்கள் நாடு ஜனவரி 2009 லசந்த விக்கிரமதுங்க சித்திரவதை மற்றும் சட்டத்துக்கு புறம்பான கொலை தொடர்பில் அமெரிக்காவில் தாக்கல் செய்யப்பட்ட வழக்கில் கலிபோனியா மத்திய மாவட்ட நீதிமன்றத்தில் ஜனாதிபதி வேட்பாளரான கோத்தபாய ராஜபக்ஷவின் சட்டத்தரணிகள் புதிய மனுவை தாக்கல் செய்துள்ளனர். 2019-08-25 18:06:39 கோத்தபாய லசந்த விக்ரமதுங்க அமெரிக்கா பொல்லால் தாக்கி ஒருவர் கொலை களனி பகுதியில் பொல்லால் தாக்கப்பட்டு நபரொருவர் உயிரிழந்துள்ளதாக பொலிஸ் ஊடகப்பிரிவு தெரிவித்தது. 2019-08-25 17:59:37 பொல்லு தாக்கி ஒருவர் 4,500 ஆண்டுகள் பழமையானதாம் தமிழ்மொழி: அதிர்ச்சியளிக்கும் உண்மைகள் 2019-08-25 15:01:13


source: fineweb

text: சென்னை, மார்ச் 26- தமிழீழத்திற்கான மாணவர் போராட்டக்குழு சார்பில் மாணவி திவ்யா, இளையராஜா ஆகியோர் இன்று சென்னையில் நிருபர்களுக்கு பேட்டி அளித்தனர். அப்போது அவர் கூறியதாவது:- எங்கள் போராட்டத்தின் அடுத்த கட்டமாக நாளை முதல் மத்திய அரசின் செயல்பாட்டை முடக்கும் விதமாக தமிழகம் முழுவதும் மத்திய அரசு அலுவலகங்களுக்கு பூட்டு போடும் போராட்டம் அறிவிக்கப்பட்டுள்ளது. சென்னையில் உள்ள அகில இந்திய வானொலி நிலையத்தை முற்றுகையிட்டு பூட்டு போடுவோம். அதே நேரத்தில் அனைத்து மாவட்டங்களிலும் மத்திய அரசு அலுவலகங்களுக்கு பூட்டு போடும் போராட்டத்தில் மாணவர்கள் ஈடுபடுவார்கள். வருகிற 31-ந்தேதி போராட்ட விளக்க கருத்தரங்கம் நடைபெற உள்ளது. எங்களை பொறுத்தவரை அமெரிக்காவோ, ஐ.நா.வோ முதன்மை இல்லை. இந்திய அரசின் நிலைப்பாட்டை மாற்ற வேண்டும் என்பது தான் எங்கள் கோரிக்கை. இலங்கையில் தமிழீழம் அமைவதற்கும், அதற்காக பொது வாக்கெடுப்பு நடத்துவதற்கும் இந்தியா தீர்மானத்தை முன் எடுத்து சென்று வலியுறுத்த வேண்டும். இலங்கை பிரச்சினை மட்டுமல்லாமல் முல்லை பெரியாறு, காவிரி பிரச்சினை, தமிழக மீனவர்கள் தாக்கப்படுவது போன்ற பிரச்சினைகளில் மத்திய அரசு பாராமுகமாக இருக்கிறது. தமிழர்களின் பிரச்சினை தனித்த பிரச்சினையாக பார்க்கப்படுகிறது. இதே போக்கு தொடர்ந்தால் தனி தமிழ்நாடு என்ற கோரிக்கையும் எழலாம். அதை தவிர்க்க முடியாது. எங்கள் போராட்ட அமைப்பில் 38 கல்லூரிகளைச் சேர்ந்த 66 பிரதிநிதிகள் இருக்கிறார்கள். அவர்கள் பல கட்சிகளையும் சேர்ந்தவர்கள்தான். ஆனால் ஈழத்துக்காக ஒரே அடையாளத்துடன் திரண்டுள்ளோம். எங்கள் போராட்டத்தை ஒடுக்குவதற்காக கல்லூரிகளை மூடியதை கண்டிக்கிறோம். கல்லூரிகளை உடனடியாக திறக்க வேண்டும். படிப்புக்கும், கல்லூரிக்கும் இடையூறு இல்லாத வகையில் எங்கள் போராட்டத்தை தொடருவோம். ஐ.பி.எல். கிரிக்கெட் போட்டியில் இலங்கை வீரர்கள் பங்கேற்றால் விளையாட்டு மைதானத்தை முற்றுகையிடுவோம். மத்திய அரசு அலுவலக பெயர் பலகைகளில் மத்திய மற்றும் இந்திய என்ற எழுத்துக்களை தார்பூசி அழிப்போம். வருகிற பாராளுமுன்ற தேர்தலில் அனைத்து தொகுதிகளில் பிரசாரத்தில் ஈடுபடுவோம். தேசிய கட்சிகளை ஆதரிக்க மாட்டோம். இவ்வாறு அவர்கள் கூறினார்கள்.


பெட்ரோல் மற்றும் டீசலில் இயங்கும் வாகனங்களுக்கு தடை விதிக்கும் எண்ணம் மத்திய அரசுக்கு இல்லை என்று மத்திய சாலைப்போக்குவரத்து துறை அமைச்சர் நிதின் கட்கரி தெரிவித்துள்ளார். இருப்பினும், டீசல், பெட்ரோல் பயன்பாட்டை குறைக்க நடவடிக்கை எடுக்கப்படும் என்று கூறியுள்ளார். அதே நேரத்தில் ஆட்டோ மொபைல் துறை நாட்டில் லட்சக்கணக்கானோருக்கு வேலை வாய்ப்பு அளிக்கும் மையமாக இருப்பதாகவும், ஏற்றுமதிக்கு இந்த துறை வலிமை சேர்ப்பதாகவும் பாராட்டியுள்ளார். ஆண்டுவிழா நிகழ்ச்சி ஒன்றில் கலந்து கொண்டு மத்திய நிதியமைச்சர் நிதின் கட்கரி பேசியதாவது- பெட்ரோல் மற்றும் டீசலில் இயங்கும் வாகனங்களுக்கு தடை விதிக்க வேண்டும் என்று மத்திய அரசு ஒருபோதும் வலியுறுத்தியது கிடையாது. அந்த எண்ணமும் அரசுக்கு இல்லை. ரூ. 4.50 லட்சம் கோடி மதிப்புடைய ஆட்டோ மொபைல் துறை, லட்சக்கணக்கானோருக்கு வேலை வாயப்பும், ஏற்றுமதிமதியில் முக்கிய பங்கையும் வகிக்கிறது. இருப்பினும் எரிபொருள் விவகாரத்தில் அரசுக்கு சில பிரச்னைகள் இருக்கின்றன. முதலாவது பெட்ரோல், டீசல் தயாரிக்கப்பயன்படும் கச்சா எண்ணெயை நாம் வெளிநாடுகளில் இருந்து இறக்குமதி செய்யப்படுகிறது. இதன் விலை நாளுக்கு நாள் அதிகரிப்பது அரசுக்கு சிக்கலை ஏற்படுத்துகிறது. அடுத்ததாக பெட்ரோல், டீசலில் இயங்கும் வாகனங்கள் சுற்றுச் சூழலுக்கு பாதிப்பை ஏற்படுத்துகின்றன. இந்த பிரச்னையையும் அரசு எதிர்கொள்ள நேரிடுகிறது. அடுத்ததாக பாதுகாப்பு பிரச்னை. சுற்றுச் சூழல் மாசுக்கு வாகனங்கள் மட்டுமே காரணம் கிடையாது. டெல்லியில் சமீபத்தில் ஏற்பட்ட காற்று மாசுபாட்டை வெளிநாடுகள் பலவும் விமர்சித்தது நினைவிருக்கலாம். இவ்வாறு அவர் தெரிவித்தார். சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


இந்த சமயத்தில் அனைத்து கோயில்களையும் நடை சாற்றுவது என்பது தவறு கோயில்களில் மூன்று கால பூஜைகள் தொடர்ந்து நடைபெற வேண்டும் எல்லா ஆலையங்களிலும் சிறப்பு பூஜைகள் யாகங்கள், வேள்விகள் நடைபெற வேண்டும். விஷ்ணு ஸகஸ்ரநாம பாரயனம் நாலாயிரம் திவ்ய பிரபந்தம் @CMOTamilNadu @narendramodi தினமும் பாரயணம் செய்ய வேண்டும்.சிவாலயங்களில் ஒதுவார்கள் தினமும் திருபள்ளியெழுச்சி சொல்ல வேண்டும்.அபிஷேக ஆராதனைகள் நடக்க வேண்டும். நாயன்மார்களின் அருமை பெருமைகளை சொற்பொழிவு ஆற்ற வேண்டும். #COVID2019 #TN_Together_AgainstCorona #Coronavirustamilnadu #CoronavirusLockdown


அடுத்ததாக, 'படத்தில் லாஜிக்கே இல்லையே?' என்று கேட்டதற்கு, "ஆங்கிலப் படங்களில் லாஜிக் பார்க்கிறீர்களா.. . அதே மாதிரி இந்தப் படத்தையும் பாருங்கள் . அவதார் படத்தில் எத்தனையோ ஓட்டைகள் இருந்தாலும் அதை ரசிக்கிறார்கள்... ஆனால் ஒரு தமிழன் எடுத்த வித்தியாசமான படத்தில் ஆயிரம் ஓட்டைகளைக் காண்கிறீர்கள்.


பிரிக்ஸ் வணிக மன்றக் கூட்டத்தின் நிறைவு விழா - தமிழ் பிரிக்ஸ் வணிக மன்றக் கூட்டத்தின் நிறைவு விழா சிவகாமி 2019-11-14 11:29:54 பிரிக்ஸ் வணிக மன்றக் கூட்டத்தின் நிறைவு விழா நவம்பர் 13ஆம் நாள் பிரேசிலியாவில் நடைபெற்றது. சீன அரசுத் தலைவர் ஷிச்சின்பிங் இதில் கலந்து கொண்டு உரை நிகழ்த்தினார். பிரேசில் அரசுத் தலைவர், ரஷிய அரசுத் தலைவர், இந்திய தலைமையமைச்சர், தென் ஆபிரிக்க அரசுத் தலைவர் ஆகியோர் இந்த நிறைவு விழாவில் கலந்து கொண்டனர். ஷிச்சின்பிங் பேசும் போது, அண்மையில், உலகில் பல புதிய மாற்றங்கள் ஏற்பட்டுள்ளன. வாய்ப்புகளும் அறைகூவல்களும் நிறைந்திருக்கின்றன. பிரிக்ஸ் நாடுகளின் புதிய தொழில் புரட்சிக்கான கூட்டாளி உறவு, அடுத்த கட்டத்தில் பிரிக்ஸ் நாடுகளின் பொருளாதார ஒத்துழைப்பிலுள்ள முக்கிய பகுதியாகும். தொழில் நிறுவனங்களின் ஒத்துழைப்பை, புதிய தொழிற் புரட்சிக்கான கூட்டாளி உறவுடன் ஒன்றிணைத்து, புத்தாக்கம், எண்ணியல் பொருளாதாரம், பசுமை பொருளாதாரம் முதலிய துறைகளில் மேலும் பெரும் சாதனைகளைப் பெறுவதன் மூலம், 5 நாடுகளின் பொருளாதாரம், உயர் தர வளர்ச்சியை நனவாக்கும் வகையில் பாடுபட வேண்டும் என்று சுட்டிக்காட்டினார். சீனாவின் வளர்ச்சி உலகத்தின் வாய்ப்பாகும். ஒரு மண்டலம் மற்றும் ஒரு பாதையின் கூட்டு கட்டுமானம், உயர் தர வளர்ச்சிக் கட்டத்தில் நுழைந்துள்ளது. தொழில் முனைவோர், இந்த வாய்ப்புகளை இறுகப்பற்றி, மேலதிக ஒத்துழைப்புச் சாதனைகளைப் பெற வேண்டும் எனும் அவர் விருப்பம் தெரிவித்தார்.


- ஜூன் 14, 2014 கதைக்குள் நிச்சயம் ஒரு சிங்கம் இருந்தாக வேண்டும். மரங்கள், அருவிகள், மலைகள் இருந்தாக வேண்டும். காட்டுக்குள் மழை பெய்தாக வேண்டும். யானையோ, புலியோ, முயலோ, மானோ, கரடியோ - இதில் ஏதொன்றுக்காவது பிறந்தநாள் கொண்டாடவேண்டும். கதையில் சண்டை இருக்கக்கூடாது. சிங்கமும் மானும் நண்பர்களாக இருக்கவேண்டும். அவனது நண்பர்கள் சிலரின் பெயரைச் சொல்லவேண்டும். அரவம் கூடாது. பறவைகள் பற்றி பேசலாம். விண்வெளி பற்றி பேசவேண்டும். அவன் விஞ்ஞானி என்று கூறவேண்டும். இறுதியில் அவனுக்கு...


சாம்பார் கிணறு – தயிர் குளம் – அன்னதான சிவன் | Balhanuman's Blog சாம்பார் கிணறு – தயிர் குளம் – அன்னதான சிவன் annadaana sivan கோயில் திருவிழாக்களில், அக்கம் பக்கத்து ஊர்களில் இருந்தெல்லாம் மக்கள், கூட்டம் கூட்டமாகப் பங்கேற்கிறார்கள். பத்து நாட்கள் நடைபெறும் உத்ஸவங்களின்போது, உண்ண உணவும் தங்குவதற்கு வசதியான இடமும் ஏற்பாடு செய்து கொள்ளும் அளவுக்கு வசதி இல்லாதவர்களும்கூட, கவலைப்படாமல் வந்து குவிகிறார்கள்! ஆங்காங்கே தண்ணீர்ப் பந்தல்கள் வைத்து நீர்மோர், பானகம், உணவுப் பொட்டலங்கள் என்று விநியோகம் தொடர்ந்து கொண்டிருக்கும். மயிலாப்பூர் கபாலீஸ்வரர் கோயில் பங்குனி உத்ஸவத்தின்போது, காலத்தின் மாற்றத்திற்கு ஏற்றவாறு, இப்போது பாதாம் பால், ரோஸ் மில்க் என்று ஏகதடபுடல். ஆங்காங்கே அன்னதானம் வேறு! இதற்கெல்லாம் முன்னோடியாய் இருந்த ஒருவரை இந்த வேளையில் நாம் நினைத்துப் பார்க்க வேண்டாமா? கும்பகோணத்தை அடுத்துள்ள தேப்பெருமாநல்லூரில் (சென்ற சிவராத்திரியின் போது பாம்பு ஒன்று வந்து பூஜை செய்ததாக அமர்க்களப் பட்டதே, அதே தேப்பெருமாநல்லூர்தான்!) 19-ம் நூற்றாண்டின் இடைப்பகுதியில் தோன்றியவர் இராமசுவாமி. இவர் நடத்திய அன்ன தானங்களினாலேயே இவருக்கு `அன்னதான சிவன்‘ என்னும் புகழ்ப் பெயர் உண்டாயிற்று! காஞ்சி மடம் கும்பகோணத்தைத் தலைமையிடமாகக் கொண்டிருந்த நாட்களில், மகாஸ்வாமிகளிடம் அன்புடனும், நெருக்கத்துடனும், ஏன்? உரிமையுடனும் பழகிய பெருமகனார், அன்னதான சிவன்! தமது வாழ்க்கையை காஞ்சி மடத்துடன் பிணைத்துக் கொண்டவர். தஞ்சாவூரைச் சேர்ந்த மிராசுதார் கயத்தூர் சீனிவாச ஐயர்தான் அன்னதான சிவனுக்குஇன்ஸ்பிரேஷன். தஞ்சை மாவட்டத்தில் உள்ள பிரபலமான கோயில்களில் நடைபெறும் உத்ஸவங்களில் எல்லாம், சீனிவாசய்யர் செய்த அன்னதான வைபவங்களில் அவருக்கு உதவியாக, தம் சிறு வயதில் ஓடியாடி வேலை செய்தார் சிவன். பின்னாளில் தம் சொத்து, சுகம் அனைத்தையும் இதற்காகவே அர்ப்பணித்து விட்டார். பிரபலமான திருவிழாக்களுக்காகக் கூடும் பல்லாயிரக்கணக்கான பக்தர்களுக்கு அறுசுவை உணவு படைப்பதைத் தம் வாழ்க்கையின் `மிஷன்’ என்று ஆக்கிக் கொண்டார் சிவன். திருச்செங்காட்டங்குடியின் அமுதுபடித் திருவிழா, அம்பர் மாகாணத்தின் சோமயாக விழா, காரைக்கால் மாம்பழத் திருவிழா, காவிரிப்பட்டணத்து ஆடி அமாவாசை, மாயூரம் துலா (ஐப்பசி) மாத உத்ஸவம், திருநாகேஸ்வரம் கார்த்திகை சோமவார விழா, நாச்சியார் கோயில் தெப்பம், திருவிடை மருதூர் தைப்பூசம், கும்பகோணத்து மாசி மகம், எட்டுக் குடி பங்குனி உத்திரம் என்று பெருந்திரளான மக்கள் கூடும் உத்ஸவங்களில் எல்லாம் அன்னதான சிவன் தன் தொண்டர் படையோடு களமிறங்கி விடுவார்! பல்லாயிரக்கணக்கான மக்கள் கூடி உணவருந்தும் இடம் என்றாலும், சமைக்கும் இடம், சாப்பிடும் இடம் எல்லாம் படுசுத்தமாக இருக்குமாம்! ஏழைகள் தானே அன்னதானத்திற்கு மொய்க்கிறார்கள் என்கிற அலட்சிய பாவத்தில் சுத்தமும், சுகாதாரமும் இரண்டாம்பட்சமாகி விடும் இந்த நாட்களில், பலதரப்பட்ட மக்களும் வந்து உணவருந்திச் சென்ற அந்த நாளில் சிரத்தையோடு செயல்பட்டார் சிவன்! இலை போட்டுப் பரிமாறும் இடத்தைச் சுத்தம் செய்வதற்காகவே துடைப்பம் வண்டி வண்டியாக வந்து இறங்கும் என்றால், உணவுப் பண்டங்களுக்குக் கேட்கவா வேண்டும்? ஆயிரக்கணக்கில் அரிசி, பருப்பு மூட்டைகள், மளிகைச் சாமான்கள், வண்டி வண்டியாகக் காய்கறிகள், இலைக்கட்டுகள்; அடுப்பு எரிக்க விறகு நூறு வண்டிகளில், ஊறுகாய்க்கான நெல்லிக்காய் மட்டும் இரண்டு மூன்று வண்டிகளில்! மலைப்பாக இருக்கிறதல்லவா? அத்தனை பேருக்கு வேண்டிய தயிருக்கு என்ன செய்தார்களாம் தெரியுமா? அன்னதானம் நடைபெறும் ஊரில் சில வாரங்களுக்கு முன்னதாகவே தயிரை சேகரிக்கத் தொடங்கி, கிடைக்கும் தயிரை எல்லாம் மரப்பீப்பாய்களில் நிரப்பி மூடி, மெழுகினால் அடைத்து சீல் வைத்து, அந்த ஊர்க் குளத்தில் உருட்டி விடுவார்களாம்! அன்னதானம் நடைபெறும் நாளில் பீப்பாய்களைத் திறந்தால் நேற்றுதான் தோய்த்த தயிர் போல், புளிப்பில்லாமல் சுவையாக இருக்குமாம்! ஆமாம்! திருக்குளங்கள்தான் அந்த நாளின் `கோல்ட் ஸ்டோரேஜ்.’ ஒரு ஊரில் அன்னதானம் என்றால், அதற்கு முன் நாள் இரவு வரை அதற்கான சுவடே தெரியாதாம். இரவோடு இரவாகப் பண்டங்கள் வந்து இறங்கி, பங்கீடு ஆகி, அதிகாலையில் அடுப்பு மூட்டி உலையேற்றினால், பசி வேளைக்கு அறுசுவை உணவு தயார். ஆளுயர அண்டாக்களில் சாம்பார், ரசம், பாயசம்! கொதிக்கும் போது உண்டாகும் வாசனையை வைத்தே உப்பு, புளி, காரம், வியஞ்சனங்கள் போதுமா போதாதா என்று தீர்மானம் செய்வார்களாம். முறத்தில் உப்பை வைத்துக் கொண்டு சிப்பந்தி ஒருவன் நிற்க, ருசிக்கேற்ற வாசனை வரும் வரை உப்பைப் போடுவது வழக்கமாம். முறம் கணக்கில் கொத்துமல்லி விதையை அரைத்து ரசத்தில் சேர்ப்பார்களாம்! மூங்கில் பரண் கட்டி, ஏணி வைத்து ஏறி, மரச்சட்டத்தில் ராட்டினம் கட்டி, சிறு வாளிகளில் கிணற்றில் இருந்து தண்ணீர் இறைப்பது போலக் கொதிக்கும் குழம்பு, ரசத்தை மொண்டு பரிமாறுவார்களாம். ஆறிப் போன சாதமாக இல்லாமல், அதே சமயத்தில் இலை போட்டு விட்டு மக்களைக் காக்க வைக்காமல், சுடச்சுட அரிசிச் சாதம் வடித்துப் போடத் தனி டெக்னிக் வைத்திருந்தாராம் அன்னதான சிவன்! அன்னதானம் முடிந்ததும், “இந்த இடத்திலா அத்தனையும் நடந்தது!” என்று மூக்கில் விரலை வைத்து ஆச்சரியப்படும் வகையில் இடத்தைச் சுத்தம் செய்யும் அளவுக்கு பெர்ஃபெக்ட் எக்ஸிகியூஷன்! இத்தனையிலும் அன்னதான சிவனது ஆகாரம் என்னவோ நாலு கவளம் பழையதுதான்!. ← 43-மகா பெரியவா – அனுபவங்கள் ஆயிரம் 44-மகா பெரியவா – அனுபவங்கள் ஆயிரம் → 4 thoughts on “சாம்பார் கிணறு – தயிர் குளம் – அன்னதான சிவன்” April 22, 2014 at 3:11 AM Reply what an excellent article. you are doing a great service by providing info about unknown matters. thanks a ton. let your work continue. Thanks Ramji for your kind words!! April 23, 2014 at 7:39 AM Reply மாடு கட்டி போரடித்தால் மாளாது என்று யானை கட்டி போரடித்த நாடாயிற்றே சோழநாடு. அங்கு அன்னதானம் இப்படியெல்லாம் நடைபெற்றது என்பதை அறிந்துகொண்ட போது சிலிர்ப்பாக இருக்கிறது. நாம் இந்த காலத்தில் செய்வதெல்லாம் ஒன்றுமேயில்லை என்ற எண்ணமும் ஏற்படுகிறது. மாற்றுவார் ஆற்றலின் பின் என்ற வள்ளுவரின் வாக்கிற்கு இணங்க ஏழைகளின் பசி போக்குவது அறங்களில் எல்லாம் மிகப் பெரிய அறம். இது போன்ற அரிய தகவல்களை பகிர்ந்துகொண்டமைக்கு நன்றி. – ரைட் மந்த்ரா சுந்தர் April 25, 2014 at 5:52 AM Reply இந்தப் பதிவை ரசித்த உங்களுக்கு நன்றி சுந்தர். தொடர்ந்து வருகை தாருங்கள்.


இன்றைய ராசிபலன் 21-04-2018 - Yarldeepam News இன்றைய ராசிபலன் 21-04-2018 மேஷம்: தன்னம்பிக்கை அதிகரிக்கும். மன உறுதியுடன் செயல்படுவீர்கள். இளைய சகோதரர்களால் செலவுகள் ஏற்படும். திடீர் பணவரவுக்கும் வாய்ப்பு உண்டு. புதிய முயற்சி சாதகமாக முடியும். உறவினர்கள் வகையில் அனுகூலம் உண்டாகும். அலுவலகத்தில் உற்சாகமான சூழ்நிலையே காணப்படும்.வியாபாரத்தில் விற்பனையும் லாபமும் எதிர்பார்த்ததை விடவும் கூடுதலாகக் கிடைக்கும். அசுவினி நட்சத்திரத்தில் பிறந்தவர்களுக்கு வாழ்க்கைத்துணையால் நன்மை உண்டாகும். ரிஷபம்: மனதில் இனம்புரியாத குழப்பம் ஏற்படக்கூடும். திடீர் செலவுகளால் சிலர் கடன்படவும் நேரிடும். தந்தை வழியில் வீண் மனஸ்தாபம் ஏற்பட வாய்ப்பு இருப்பதால் பொறுமையைக் கடைப்பிடிக்கவும். அலுவலகத்தில் பணிச்சுமை அதிகரிக்கும். வியாபாரத்தில் சக வியாபாரிகளால் பிரச்னைகள் ஏற்பட வாய்ப்பிருப்பதால் கவனமாக இருக்கவும். கார்த்திகை நட்சத்திரத்தில் பிறந்தவர்கள் புதிய முயற்சிகளைத் தவிர்க்கவும். மிதுனம்: மனம் உற்சாகத்துடன் காணப்படும். எதிர்பாராத பணவரவுக்கு வாய்ப்பு உண்டு. சிலருக்குக் குலதெய்வக் கோயிலுக்குச் சென்று பிரார்த்தனையை நிறைவேற்றும் சந்தர்ப்பம் கூடி வரும். வாழ்க்கைத்துணை உங்கள் தேவையை பூர்த்தி செய்வார். அலுவலகத்தில் உற்சாகமாகச் செயல்படுவீர்கள். எதிர்பார்த்த சலுகை கிடைக்கும். வியாபாரத்தில் விற்பனையும் லாபமும் எதிர்பார்த்தபடியே இருக்கும். மிருகசீரிடம் நட்சத்திரத்தில் பிறந்தவர்களுக்கு புதிய ஆடை, ஆபரணங்கள் வாங்கும் யோகம் உண்டு. கடகம்: திடீர் செலவுகள் ஏற்படக்கூடும் என்றாலும் சமாளித்துவிடுவீர்கள்.. தாய்வழி உறவுகள் உதவி கேட்டு வருவார்கள். நண்பர்கள் உங்கள் தேவையறிந்து உதவி செய்வார்கள். சிலருக்கு வெளியூர்ப் பயணம் மேற்கொள்ள நேரிடும். அலுவலகத்தில் சக பணியாளர்களின் சொந்த விஷயங்களில் தலையிடவேண்டாம். வியாபாரத்தில் பங்குதாரர்களால் பிரச்னை ஏற்படக்கூடும். பூசம் நட்சத்திரத்தில் பிறந்தவர்கள் புதிய முயற்சியில் ஈடுபடுவதையும் பயணங்களையும் தவிர்க்கவும். சிம்மம்: கணவன் – மனைவிக்கிடையில் அந்நியோன்யம் அதிகரிக்கும். வாழ்க்கைத் துணையின் தேவைகளை நிறைவேற்றுவீர்கள். நவீன டிசைனில் ஆடைகள் வாங்கும் வாய்ப்பு சிலருக்கு ஏற்படும். எதிர்பாராத பணவரவுக்கு வாய்ப்பு உண்டு. அலுவலகத்தில் எதிர்பார்த்த சலுகை கிடைக்கும். வியாபாரத்தில் விற்பனையும் லாபமும் எதிர்பார்த்தபடி இருக்கும். மகம் நட்சத்திரத்தில் பிறந்தவர்களுக்கு வாழ்க்கைத்துணையால் மகிழ்ச்சி உண்டாகும். கன்னி: எதிர்பார்த்த காரியம் அனுகூலமாக முடியும். தந்தையின் உடல்நலனில் கவனம் தேவை. சிலருக்கு வெளியூர்ப் பயணம் மேற்கொள்ள நேரிடுவதுடன், அதனால் உடல் அசதி உண்டாகும். உங்கள் முயற்சிக்கு சகோதரர் ஒத்துழைப்புத் தருவார். அலுவலகத்தில் பணிகளில் கூடுதல் கவனம் தேவை. வியாபாரத்தில் விற்பனை வழக்கம்போலவே இருக்கும். அஸ்தம் நட்சத்திரத்தில் பிறந்தவர்களுக்கு சகோதரர்கள் வகையில் ஆதாயம் ஏற்படக்கூடும். துலாம்: தேவையான பணம் இருந்தாலும் வீண் செலவுகளால் மனதில் சஞ்சலம் உண்டாகும். முக்கிய முடிவு எடுப்பதைத் தவிர்க்கவும். வீண் அலைச்சலைத் தவிர்ப்பது நல்லது. உறவினர்களிடம் அனுசரணையாக நடந்துகொள்ளவும். அலுவலகத்தில் உங்கள் பணிகளில் சக ஊழியர்களின் உதவி கிடைக்கும்.வியாபாரத்தில் பணியாளர்களால் பிரச்னைகள் ஏற்படக்கூடும். சித்திரை நட்சத்திரத்தில் பிறந்தவர்களுக்கு வாழ்க்கைத்துணையால் மகிழ்ச்சி உண்டாகும். விருச்சிகம்: வழக்கமான பணிகளில் மட்டுமே ஈடுபடவும். எதிர்பாராத செலவுகளைச் சமாளிக்கக் கடன் வாங்கவேண்டி வரும். சிலருக்கு எதிர்பாராத பயணங்களால் அலைச்சலும் சோர்வும் உண்டாகும். அலுவலகத்தில் உங்கள் பணிகளை மற்றவர்களிடம் ஒப்படைக்க வேண்டாம். வியாபாரத்தில் பங்குதாரர்களால் சில பிரச்னைகள் ஏற்படும். வாடிக்கையாளர்களிடம் கனிவாக நடந்துகொள்ளவேண்டியது அவசியம். அனுஷம் நட்சத்திரத்தில் பிறந்தவர்கள் வாகனத்தில் செல்லும்போது கவனமாக இருக்கவும். தனுசு: தந்தையின் விருப்பத்தை நிறைவேற்றுவீர்கள். அதனால் உங்களுக்கு மறைமுக ஆதாயம் உண்டா கும். கணவன் – மனைவிக்கிடையில் அந்நியோன்யம் அதிகரிக்கும். உங்களுடைய முயற்சிக்கு வாழ்க்கைத்துணையின் ஒத்துழைப்பு கிடைக்கும். அலுவலகத்தில் மேலதிகாரிகளால் பாராட்டப்படுவீர்கள். வியாபாரத்தில் விற்பனை அமோகமாக இருக்கும். பூராடம் நட்சத்திரத்தில் பிறந்தவர்களுக்கு விருந்து விசேஷங்களில் கலந்துகொள்ளும் வாய்ப்பு ஏற்படக்கூடும். மகரம்: எதிர்பாராத பணவரவுக்கு வாய்ப்பு உண்டு. கொடுத்த கடன் திரும்பக் கிடைக்கும். குடும்பத்தில் உறவினர்கள் வருகை மகிழ்ச்சி தரும். குடும்பம் தொடர்பான முக்கிய முடிவு எடுப்பீர்கள். அலுவலகத்தில் எதிர்ப்புகள் நீங்கும். உற்சாகமாகப் பணிகளில் ஈடுபடுவீர்கள். வியாபாரத்தில் விற்பனையும் லாபமும் எதிர்பார்த்தபடியே இருக்கும். பணியாளர்கள் கேட்ட உதவியைச் செய்வீர்கள். அவிட்டம் நட்சத்திரத்தில் பிறந்தவர்களுக்கு திடீர் பணவரவுக்கு வாய்ப்பு ஏற்படக்கூடும். கும்பம்: புதிய முயற்சிகளைத் தவிர்க்கவும். பிள்ளைகளுக்காக செலவு செய்ய வேண்டி வரும். சிலருக்கு வயிறு தொடர்பான பிரச்னைகள் ஏற்படக்கூடும் என்பதால் கவனம் தேவை. அலுவலகத்தில் சக ஊழியர்களுடன் பேசும்போது பொறுமையைக் கடைப்பிடிக்கவும். வியாபாரத்தில் பணியாளர்களின் ஒத்துழைப்பால் விற்பனையும் லாபமும் அதிகரிக்கும். சக வியாபாரிகளின் ஆதரவு கிடைக்கும். பூரட்டாதி நட்சத்திரத்தில் பிறந்தவர்களுக்கு எதிர்பாராத அதிர்ஷ்ட வாய்ப்புகள் ஏற்படக்கூடும். மீனம்: காரியங்களில் தடை தாமதங்கள் ஏற்படக்கூடும். நீண்ட நாள்களாகப் பார்க்காமல் இருந்த தாயைப் பார்க்கவும், அவருடைய தேவையை நிறைவேற்றவும் வாய்ப்பு கிடைக்கும். ஆனால், உடல் நலனில் கவனம் தேவை. அலுவலகத்தில் உங்கள் வேலையில் மட்டும் கவனம் செலுத்த வும். வியாபாரத்தில் அவசர முடிவுகளைத் தவிர்க்கவும். பணியாளர்களைத் தட்டிக்கொடுத்து வேலை வாங்கவும். ரேவதி நட்சத்திரத்தில் பிறந்தவர்களுக்கு திடீர் பணவரவுக்கு வாய்ப்பு ஏற்படக்கூடும்.


.நான் சென்று வருகிறேன்..பிறகு பார்க்கலாம் சரவணன்


Q1. 2021 மெர்சர் சிஎஃப்எஸ் குளோபல் பென்ஷன் இன்டெக்ஸ் சர்வேயில் இந்தியாவின் ரேங்க் என்ன? Q2. உலக ஆஸ்டியோபோரோசிஸ் தினம் (WOD) ஆண்டுதோறும் ____________ அன்று கொண்டாடப்படுகிறது. (b) 21 அக்டோபர் (c) 20 அக்டோபர் (d) 19 அக்டோபர் Q3. பவானி தேவி ஒரு இந்திய தடகள வீரர் ஆவார், அவர் ____________ துறையில் நாட்டை பிரதிநிதித்துவப்படுத்துகிறார். (c) பளு தூக்குதல் Q4. சர்வதேச சமையல்காரர்கள் தினம் ஆண்டுதோறும் எந்த நாளில் கடைபிடிக்கப்படுகிறது? (a) 17 அக்டோபர் (b) 18 அக்டோபர் (e) 21 அக்டோபர் Q5. உள்துறை அமைச்சர் அமித் ஷா ‘ சேவா ஹி சங்கதன் (Seva Hi Sangathan )’ திட்டத்தின் கீழ் மோடி வேன்களை எந்த மாவட்டங்களில் தொடங்கினார்? Q6. “Actually... I Met Them: A Memoir” புத்தகத்தின் ஆசிரியர் யார்? (a) ஏ ஆர் ரஹ்மான் (b) ஷபானா ஆஸ்மி (d) சங்கர் மகாதேவன் Q7. தொலைதூர கிராமங்களுக்கு அரசு சேவைகளை வழங்க ‘பிரசாசன் காவ் கே சங் (Prashasan Gaon ke Sang)’ பிரச்சாரத்தை எந்த மாநிலம் தொடங்கியுள்ளது? Q8. எந்த ஆயுள் காப்பீட்டு நிறுவனம் ‘‘ சரல் பச்சத் பீமா திட்டத்தை (Saral Bachat Bima Plan)’’ அறிமுகப்படுத்தியுள்ளது? (a) எஸ்பிஐ ஆயுள் காப்பீடு (b) இந்தியா முதல் ஆயுள் காப்பீட்டு நிறுவனம் (c) ஐசிஐசிஐ ப்ரூடென்ஷியல் ஆயுள் காப்பீடு (d) எச்.டி.எப்.சி ஆயுள் காப்பீடு (e) மத ஆரோக்கிய காப்பீடு Q9. இந்திய பளுதூக்கும் கூட்டமைப்பின் தலைவராக யார் நியமிக்கப்பட்டுள்ளனர்? (a) பெண்பா டீசேரிங் (b) டி வி நரேந்திரன் (c) உஜ்வாலா சிங்கானியா (d) சஹ்தேவ் யாதவ் (e) நரிந்தர் பாத்ரா Q10. தேசிய ஆராய்ச்சி மேம்பாட்டு கழகத்தின் புதிய தலைவர் மற்றும் நிர்வாக இயக்குனராக நியமிக்கப்பட்டுள்ள நபரின் பெயரைக் குறிப்பிடவும். (a) பவன் குமார் கோயங்கா (b) அமித் ரஸ்தோகி (c) பிரதிவா மோஹபத்ரா (d) எம் வேணுகோபால் (e) வினோத் கண்ணன்


text: ஆட்டோமேட்டிக் எர்டிகாவை முதலில் இந்தோனேஷியாவில் அறிமுகப்படுத்த சுஸுகி திட்டமிட்டுள்ளது. அதன் பின்னர்தான் இந்தியாவில் ஆட்டோமேட்டிக் எர்டிகா விற்பனைக்கு கொண்டு வரப்பட உள்ளது. ஸ்விப்ட், டிசையர் போன்றே எர்டிகாவும் விற்பனையிலும் பின்னி எடுத்து வருகிறது. எம்பிவி செக்மென்ட்டில் சரியான விலையில் வந்திறங்கிய எர்டிகா பெட்ரோல் மற்றும் டீசல் மாடலில் கிடைப்பதும் கூடுதல் பலம். தற்போது எர்டிகாவின் டீசல் மாடலுக்கு 6 மாதங்கள் வரை காத்திருப்பு காலம் நீள்கிறது. எர்டிகாவின் ஆட்டோமேட்டிக் கியர் பாக்ஸ் கொண்ட மாடலை விரைவில் விற்பனைக்கு கொண்டு வர மாருதி திட்டமிட்டுள்ளதாக ஏற்கனவே தகவல் வெளியிட்டிருந்தோம். ஆனால், ஆட்டோமேட்டிக் எர்டிகா முதலில் இந்தோனேஷிய மார்க்கெட்டில் அறிமுகம் செய்யப்பட உள்ளதாக தகவல்கள் தெரிவிக்கின்றன. இந்தியாவிலிருந்துதான் இந்தோனேஷியாவுக்கு ஏற்றுமதி செய்யப்படுகிறது. இந்த நிலையில், இந்தோனேஷியாவில் விரைவில் ஆட்டோமேட்டிக் மாடல் அறிமுகப்படுத்தப்பட உள்ளது. எஸ்எக்ஸ்4 காரில் பொருத்தப்பட்டிருக்கும் அதே 4 ஸ்பீட் ஆட்டோமேட்டிக் கியர் பாக்ஸ் எர்டிகாவிலும் பொருத்தப்பட இருப்பதாகவும் தகவல்கள் வெளியாகி உள்ளன. இதுதவிர, டூயல் ஸோன் ஏசி வசதியுடன் எர்டிகாவை அங்கு விற்பனைக்கு அறிமுகப்படுத்தவும் மாருதியின் தாய் நிறுவனமான சுஸுகி திட்டமிட்டுள்ளது.


text: ராய்ப்பூர் இந்தியாவிலுள்ள சத்தீஸ்கர் மாநிலத்தின் தலைநகராகும். மேலும் இது ராய்ப்பூர் மாவட்டத்தின் தலைமையிடமும், மாநகராட்சியும் ஆகும். 2001-ம் ஆண்டு சத்தீஸ்கர் மாநிலம் உருவாக்கப்படுவதற்கு முன்பு இது மத்தியப் பிரதேசத்தின் ஒரு பகுதியாக இருந்தது. ராய்ப்பூரின் கிழக்குப்பகுதியில் மகாநதியானது பாய்கிறது. இதன் தெற்குப்பகுதி அடர்ந்த வனப்பகுதியாகும். ராய்ப்பூர் இந்தியாவின் மிகப்பெரிய இரும்புச் சந்தைகளில் ஒன்றாகும். 2011 ஆம் ஆண்டில் ராய்ப்பூர் மாநகராட்சிப் பகுதியின் மக்கள்தொகை 1,010,087. இதனருகில் புதிய தலைநகரான நயா ராய்ப்பூர் கட்டப்பட்டுவருகிறது. மக்கள்தொகை பரம்பல் 2011-ஆம் ஆண்டின் மக்கள்தொகை கணக்கெடுப்பின்படி, இராய்ப்பூர் மாநகராட்சியின் மொத்த மக்கள்தொகை 10,27,264 ஆகும். மக்கள்தொகையில் 6 வயதிற்குட்பட்டோர் 1,28,665 ஆகயுள்ளனர். பாலின விகிதம் 1000 ஆயிரம் ஆண்களுக்கு 948 பெண்கள் வீதம் உள்ளனர். எழுத்தறிவு 85.95% ஆகவுள்ளது. மக்கள்தொகையில் இந்துக்கள் 87.62%, இசுலாமியர்கள் 7.17%, கிறித்தவர்கள் 1.51%, சீக்கியர்கள் 1.43%, சமணர்கள் 1.40%, பௌத்தர்கள் 0.71% மற்றவர்கள் 0.17% ஆகவுள்ளனர். இதனையும் காண்க நயா ராய்ப்பூர் சத்தீசுகர் சத்தீசுகர் அரசு சத்தீசுகர் மாவட்டப் பட்டியல் சான்றுகள் இந்திய மாநிலங்களின் தலைநகரங்கள் சத்தீஸ்கர் மாநிலத்திலுள்ள ஊர்களும் நகரங்களும் சத்தீசுக்கரிலுள்ள மாநகரங்கள் சத்தீஸ்கர் மாநிலத்திலுள்ள ஊர்களும் நகரங்களும் இராய்ப்பூர் மாவட்டம்


text: இந்த வாரம் முனீஸ்வரன் இட்லிவடைக்கு எழுதும் நீளமான கடிதம். அன்புள்ள இட்லிவடை, நல்ல செய்தி போட ரொம்ப கஷ்டபட்ட போல. உனக்கு ஒரு அட்வைஸ் - வீனாக பாதை மாறி போகாதே. ஜோதிகாவிற்கு பெண் குழந்தை, அதற்கு என்ன பேர் வைக்க போகிறார்கள், ஸ்ரீகாந்த், வந்தனா சமரசம் என்று நியூஸ் போட்டால் தான் உன் கடைக்கு கூட்டம் வரும். நல்ல செய்தியை போட்டு தமிழ் வலைப்பதிவு உலகத்தை அதிர்ச்சிக்கு உள்ளாக்காதே. சரி இந்த வாரம் சில செய்திகள் படிக்க நேர்ந்தது அதை பற்றி.. அடுத்த ஜேம்ஸ் பாண்ட் படத்தின் ஹீரோயின் யார் தெரியுமா ? ஷில்பா ஷெட்டி தான். லண்டனில் அவர் நல்ல பிரபலம் ( நன்றி: பிக் பிரதர் ). முன்பு ஐஸ்வரியா ராய் இப்ப ஷில்பா ஷெட்ட பார்க்கலாம். சிகரெட் பற்றி ஒரு செய்தி படித்தேன், நீ படித்தையா ? புகைப்பிடிப்பது உடல் நலத்துக்கு கேடு என்பதை தெரிவிக்கும் விதமாக புற்று நோய் தாக்கியதால் உருக் குலைந்த உடல் பாகங்கள் சிகரெட் பாக்கெட் லேபிள் களில் அச்சிட வேண்டும் என்று சிம்லா ஐகோர்ட்டு உத்தரவிட்டிருந்தது. வருகிற அக்டோபர் மாதம் முதல் இதைக் கட்டாயமாக்க வேண்டும் என்று கோர்ட்டு கூறியிருந்தது. முன்பு பீடிக்கட்டுகள் மீது மண்டை ஒடு பற்றி கலைஞர் என்ன சொன்னார் தெரியுமா ? பீடிக்கட்டுகள் மீது மண்டை ஓடு சின்னம் அச்சிட வேண்டும் என்ற மத்திய அரசின் உத்திரவை கைவிட்டு, லட்சக் கணக்கான பீடிக் தொழிலாளர்கள் குடும்பங்களை பாதுகாத்து, அவர்களுக்கு நல்ல எதிர்காலம் அமைய உரிய நடாடிக்கை எடுக்குமாறு உங்களை கேட்டு கொள்கிறேன் ( பிரதமர் மன்மோகன் சிங்கிற்கு முதல்வர் கலைஞர் கடிதம், முரசொலி 7.5.2006). மூன்று நாளைக்கு பிறகு அதே கலைஞர் ( ராமதாஸ் எஃபெக்ட் காரணமாக ) நான் ஒரு கடிதம் பிரதமருக்கும் மத்தியில் இருக்கின்ற மக்கள் நலவாழ்வுத் துறை அமைச்சர் அன்புமணிக்கும் எழுதினேன். "அதில் நான் படம் ஓட்டுகின்ற இந்த உத்திரவை நிறுத்த வேண்டும் என்று மாத்திரமல்ல, அந்த உத்திரவே கூடாது என்று நான் அதில் குறிபிடவில்லை, இந்த முயற்சியால் பீடி பிடிப்பதை தடுக்க கூடாது என்றும் குறிப்பிடவில்லை. இப்போழுது ஏற்பட்டு இருக்கின்ற இந்த சிக்கலைத் தவிர்ப்பதற்கு உத்திரவை ரத்து செய்யக் கூட வேண்டியது இல்லை ஒத்தி வையுங்கள் என்று தான் கேட்டுக் கொண்டிருக்கிறேன். இதை சரியாக படித்து இருந்தால் பாட்டாளி மக்கள் கட்சியிலேயிருந்து கூட எனக்கு எதிர்ப்பு வந்திருக்காது. நான் ஒத்தி வையுங்கள் என்று தான் கேட்டுக் கொண்டிருக்கிறேன். ( சட்டசபையில் கலைஞர் 10.5.2007, தினந்தந்தி ) கலைஞருக்கு நிகர் கலைஞர் தான் :-) கானடாவில் சிகரெட் பாக்கெட் மீது உள்ள படத்தை பார்க்கவும். "சொந்த தொகுதியை கோயிலா நினைக்க வேண்டும்...". இந்தனால் என்ன ஆகபோகிறதோ. நம்ம அரசியல்வாதிகள் சும்மா இருப்பார்களா உடனே பெரியார் சிலையை வைத்துவிடுவார்கள் இல்லையென்றால் அட்லீஸ் ஒரு உண்டியலாவது வெச்சு காசு பார்த்துவிடுவார்கள். மாயாவதி 'லக்னோ பல்கலைக்கழகத்துக்கு 1957ஆம் ஆண்டு பெரியார் வந்தார் என்று ஒரு வரலாற்று சிறப்பான செய்தியை சொல்லியிருக்கிறார். அப்போது அங்கே பெரியாருக்கு சிலை வைக்க வேண்டுமென்று தீர்மானம் நிறைவேற்றினார்களாம். ஆனால் இன்று வரை அதை செயல்படுத்தவில்லையாம். இப்ப மாயாவதி அந்த அநீதியை போக்க முன்வந்துள்ளார். சூப்பர் சூப்பர். சிலைக்கு அடியில் கடவுளை நம்புகிறவன் முட்டாள் என்று எழுதுவார்களா ? சரி, படிக்கிறவர்களுக்கு ஒரு மெசேஜ்: இழுத்துப் பேசலாம்; இழிவுபடுத்திப் பேச யாருக்கும் உரிமையில்லை. உதாரணமாக "கடவுள் இல்லை; நான் நம்பவில்லை" என்று சொல்லலாம். ஆனால் "கடவுளை நம்புகிறவன் முட்டாள்" என்று சொல்ல யாருக்கும் உரிமை இல்லை. அது பிறர் சுதந்தரத்தில் தலையிடுவதாகும்; அரசியல் சாசனத்துக்கு முரணானதாகும். நம்ம அரசியல் தலைவர்களுக்கு இது எங்க தெரிய போகிறது. படித்த ... சரி வேண்டாம். இப்ப ஒரு ஜோக் ஸ்கூல் பையன்1: என்னை என் வாத்தியார் முட்டாள் என்று சொன்னால், அவர் மீது வழக்கு தொடரலாம் தெரியுமா ? ஸ்கூல் பையன்2: அப்படியா சூப்பர். ஆனால் சில மத அடிப்படைவாதிகள் 'உன் தலையை சிவிவிடுவேன்' என்று சொல்லுகிறார்கள். அவர்கள் மேல் நடவடிக்கை கிடையாதா ? ஸ்கூல் பையன்1: இப்ப தெரிகிறதா நான் பெரியவனான பின் என்ன ஆக போகிறேன் என்று ? ஜோக் என்றுதும் நினைவுக்கு வருவது இடதுசாரிகள் செய்யும் 'Step down' அரசியல். அமெரிக்காவுக்கு அடிபணியும் வகையில் நடந்து கொண்டால் ஆட்சியைக் கவிழ்ப்போம் என இடதுசாரிகளும், வேண்டுமானால் அரசுக்கு தரும் ஆதரவை வாபஸ் பெறலாம் என பிரதமரும் சவால் விட்டுக் கொண்டு போன வாரம் நல்ல தமாஷ். இடதுசாரிகள், ஆதரவு வாபஸ் பற்றி ஆ.கே.லக்ஷ்மன் கார்ட்டூன் சூப்பார் அதை இங்கே தந்திருக்கிறேன். இட்லிவடை வாசகர்களுக்கு சுதந்திர தின நல்வாழ்த்துக்கள். அறுபது ஆண்டு சுதந்திர இந்தியா பற்றி சில புள்ளி விவரம் பார்க்க நேர்ந்தது, அதை கீழே கொடுத்திருக்கிறேன். அதே போல் 1947 - 2007 பற்றிய சுவாரசியமான தகவல்கள் பிகு: புள்ளிவிவரங்கள் எல்லாம் உண்மையானவை கிடையாது என்று 95% புள்ளிவிவரங்கள் தெரிவிக்கின்றன. சுதந்திர தினத்தையொட்டி தேசியக் கொடிகள், பேட்ஜ்கள் விற்பனை கனஜோராக நடந்து வருகிறது. நாடு தனது 60வது சுதந்திர தினத்தை கொண்டாடும் நேரத்தில், தேசியக் கொடியின் விற்பனை, இந்த ஆண்டு 30 சதவீதத்திற்கு மேல் அதிகரித்துள்ளது தெரியுமா ? கலைஞர், மன்மோகன் சிங் நேற்று கொடியை ஏற்றினார்கள். ஆனால் கீழே இருக்கும் இவர்களை யார் ஏற்ற போகிறார்கள் ? தேசிய கீதம் ஒலிக்கும் போது எழுந்து நிற்க வேண்டும் என்பது மரபு. ஆனால் நேற்று டிவியில் நடிகைகள் பேட்டி, பட்டிமன்றம் சினிமாவிற்கு நடுவில பிரேக்கில் ஏ.ஆர்.ரஹமான் இசையில் பாரத் பாலா தயாரிப்பில் 'ஜன கன மன' 15 நிமிஷத்துக்கு ஒரு முறை ஒலித்தது. இது சரியா ? ஆனால் ரொம்ப சூப்பராக இருந்தது. புதுச்சேரி முதல்வர் ரங்கசாமியின் பிறந்த நாளை அவரது ஆதரவாளர்கள் ஒவ வொரு ஆண்டும் திருவிழா போல கொண்டாடுவதை வழக்கமாக கொண்டுள்ளனர். முதல்வருக்கு பிறந்த நாள் வாழ்த்து தெரிவித்து நகர் முழுவதும் கட்- அவுட், பேனர்களை போட்டி போட்டுக் கொண்டு வைப்பதும் வாடிக்கை. முதல்வர் ரங்கசாமியின் பிறந்த நாள் கடந்த 4ம் தேதி கொண்டாடப்பட்டது. கடந்த ஆண்டுகளை மிஞ்சும் வகையில் பிரமாண்டமான கட்-அவுட், பேனர்களை வைத்து ஆதரவாளர்கள் அசத்தினர். படத்தில் இருப்பது புதுச்சேரி முதல்வர் தான். சிவாஜி' படத்திற்கு எதிரான வழக்கு முடிவுக்கு வந்தது, இந்த செய்தி பரப்பு இல்லாததால் பத்திரிக்கைகள் கண்டுகாம விட்டுவிட்டது. "எந்த அரசியல் கட்சித் தலைவர்களையும் அவதூறு செய்யும் நோக்கம் இல்லை' என நடிகர் ரஜினி மற்றும் தயாரிப்பாளர் சார்பில் ஆஜரான சீனியர் வக்கீல் கூறியதைத் தொடர்ந்து, "சிவாஜி' படத்துக்கு எதிரான வழக்கு முடிக்கப்பட்டது. அப்புறம் சிவாஜி படம் இந்தியில் டப்பிங் செய்யப்படுகிறது "சிவாஜி' ரஜினியே வசனம் பேசுகிறார். வரே வா! கடைசியாக ஒரு பக்தி கதை - நாதருடைய கையிலே ஒரு டிவி சேனல் இருந்தது. தங்கபாலு அந்த சேனல் வேணுமென்று 'தாம் தாம்' என்று குதித்தார்; வசந்தகுமார் தனக்குத்தான் வேணுமென்று அடம் பிடித்தார். நாரதர் சொன்னார்: "யார் முதலில் டெல்லியை சுற்றி வருகிறார்களோ அவர்களுக்குத் தான் என்று சொல்லிவிட்டார். வசந்தகுமார் யோசிக்கவில்லை. அந்தக்கணமே மயில் வாகனத்தில் டெல்லியை வலம்பர புறப்பட்டார். தங்கபாலு 'டொங்கு, டொங்கு' என்று எலியின் மேல் கோபாலபுரம் ஓடினார். இருவருக்கும் டிவி சேனல் கிடைத்தது என்பது செய்தி. (இப்ப தான் தயாநிதி மாறன் இல்லையே, அதனால் இரண்டு போருக்கும் கிடைத்தது ) அன்புடன், முனீஸ்வரன் பன்ச் வெச்சா இட்லி தாண்டா Rated PG - for Pseudo-DK, DMK, Liberals, Marxists.... Thursday, August 16, 2007 இந்த வாரம் முனீஸ்வரன் இட்லிவடைக்கு எழுதும் நீளமான கடிதம்.


ஆர்யாவை திருமணம் செய்து கொள்வதற்கு முன்பு நடிகை சாயிஷா.? மாடர்ன் உடையில் எப்படி இருக்கிறார் பாருங்கள்.! வைரலாகும் புகைபடங்கள். - tamil360newz Home புகைப்படம் ஆர்யாவை திருமணம் செய்து கொள்வதற்கு முன்பு நடிகை சாயிஷா.? மாடர்ன் உடையில் எப்படி இருக்கிறார் பாருங்கள்.!... ஆர்யாவை திருமணம் செய்து கொள்வதற்கு முன்பு நடிகை சாயிஷா.? மாடர்ன் உடையில் எப்படி இருக்கிறார் பாருங்கள்.! வைரலாகும் புகைபடங்கள். வனமகன் என்ற திரைப்படத்தில் நடித்ததன் மூலம் தனது சினிமா பயணத்தை தொடர்ந்தார் சாயிஷா. முதல் படத்திலேயே தனது அபாரமான நடிப்பை வெளிப்படுத்தியுள்ளார். தொடர்ந்து தமிழில் நல்ல திரைப்படங்கள் கிடைக்கத் தொடங்கின மேலும் டாப் நடிகர்களுடன் ஜோடி போட்டு நடித்ததால் இவருக்கு நல்ல வரவேற்புகிடைத்தது. அந்த வகையில் வனமகன் படத்தை தொடர்ந்து இவர் கஜினிகாந்த், கடைகுட்டி சிங்கம், டெடி, காப்பான் போன்ற படங்கள் இவருக்கு நல்ல தாக்கத்தை ஏற்படுத்தி உள்ளது. இதனால் சாயிஷா குறைந்தது இன்னும் பத்து வருடங்களுக்கு மேலாக சினிமாவில் வலம் வருவதோடு நல்லதொரு இடத்தைப் பிடிப்பார் என எதிர்பார்க்கப்படுகிறது. சாயிஷா கஜினிகாந்த் திரைப்படத்தின் போது ஆர்யா மீது காதல் வயப்பட்டார் அது கட்டத்தில் கல்யாணம் வரை சென்றது பின் இருவீட்டாரின் சம்மதத்துடன் அவர்கள் இருவரும் திருமணம் செய்து கொண்டனர் ஆர்யாவுக்கும், ஆயிஷாவும் நல்ல ஜோடி பொருத்தம் இருந்தாலும் இவருக்கு வயது வித்தியாசம் அதிகமாக இருக்கிறது. ஆர்யாவுக்கும் சாயிஷாவுக்கும் இடைப்பட்ட வயது வித்தியாசமே 17. இருப்பினும் திருமணம் செய்து கொண்டும் தற்போது நன்றாக வாழ்ந்து வருகின்றனர் இது முரட்டு சிங்கிள் ரசிகர்களை பொறாமைப்பட வைத்துள்ளது. சாயிஷா திருமணம் செய்து கொண்ட பிறகும் குட்டையான உடைகளை அணிந்து ரசிகர்களை தன் பக்கம் இழுத்துவருகிறார். தமிழ் சினிமாவில் சிறப்பம்சம் உள்ள படங்களை நடித்து வருவதால் இவருக்கான ரசிகர் பட்டாளம் தற்போது அதிகரித்த வண்ணமே இருக்கின்றன. இந்த நிலையில் இவர் திருமணம் செய்வதற்கு முன்பாக இவர் எடுத்துக்கொண்ட புகைப்படங்கள் சில இணைய தளத்தில் வெளியாகி பட்டையை கிளப்புகின்றன திருமணத்திற்கு முன் இவர் இப்படி இருக்கிறார் பாருங்கள். Previous articleயுவராஜ்6பந்துகளில்6சிக்ஸர் அடிக்க இதுவே உணமையான காரணமாம்.? அவரே கூறிய தகவல். Next articleபிரபல நடிகருடன் அடுத்த திரைப்படத்தில் கைகோர்க்கும் அட்லீ.! பிச்சைக்காரன் படத்தில் நடித்த நடிகையா இது.! திருமணதிற்கு பிறகு இப்பொழுது எப்படி இருக்கிறார் பார்த்தீர்களா.! ரஜினியின் “சந்திரமுகி” படத்தில் சாமியாராக நடித்த அபினாஷின் மனைவி ஒரு நடிகையா.? பல சூப்பர் படங்களில் நடித்துள்ளாராம்.


text: திருச்சி, ஏப். 22- திருச்சி மாநகர மக்களின் பொழுதுபோக்கிற்கு மலைக்கோட்டையை தவிர சுற்றுலா தலம் வேறு எதுவும் இல்லாதது பெரும் குறையாக உள்ளது. அதனால் மாலை நேரத்தில் குழந்தைகளுடன் காற்றோட்டத்துடன் சிறிது நேரம் பொழுதை கழிக்க திருச்சி காவிரி பாலம்தான் பொழுதுபோக்கு அம்சமாக விளங்குகிறது. இங்கு தினமும் மாலை நேரங்களில் இயற்கை காற்றை சுவாசிக்க பொது மக்கள் பலர் தங்கள் குடும்பத்துடன் வருகை தருவது உண்டு. பாலத்தின் இருபுறமும் ஆங்காங்கே நின்று கொண்டு இயற்கை அழகை ரசிப்பார்கள். ஒரு சிலர் பாலத்தின் நடைபாதையில் நடைபயிற்சி மேற்கொள்வார்கள். ஆனால் பாலத்தின் மீது வாகன போக்குவரத்து அதிகமாக இருப்பதால் சாலையில் இறங்கி நடக்கவோ, அமர்ந்து பேசவோ முடியாது. இது பொதுமக்களுக்கு ஒரு குறையாக இருந்தது. அதோடு பொது மக்கள் தங்கள் வாகனங்களை பாலத்தில் ஆங்காங்கே நிறுத்துவதால் போக்குவரத்து நெருக்கடி ஏற்படுகிறது. இந்நிலையில் ஒரு விழாவில் அமைச்சர் என்.ஆர்.சிவபதி பேசும்போது கோடை காலத்தில் திருச்சி மக்கள் பொழுதுபோக்கும் வகையில் காவிரி ஆற்றில் தற்காலிகமாக இயற்கை எழிலுடன் பொழுது போக்குவதற்காக அடிப்படை வசதிகள் செய்து தர முதல்- அமைச்சர் ஜெயலலிதா உத்தரவிட்டுள்ளதாக தெரிவித்தார். அதன்படி திருச்சி மாநகராட்சி மற்றும் பொதுப் பணித்துறையும் இணைந்து முதல்- அமைச்சர் ஜெயலலிதாவின் ஸ்ரீரங்கம் தொகுதிக்கு உட்பட்ட காவிரி பாலத்திற்கு அருகே கருட மண்டபம் படித்துறையை ஒட்டி காவிரி ஆற்றுக்குள் மண்டி கிடந்த நாணல் புற்கள் மற்றும் புதர்களை பொக்லைன் எந்திரம் மூலம் அகற்றி ஆற்றில் மேடு பள்ளம் இல்லாமல் சமப்படுத்தி உள்ளனர். மேலும் மாலை மற்றும் இரவு நேரங்களில் பொது மக்கள் பயமின்றி காவிரி ஆற்றில் நடமாட வரிசையாக இரும்பு கம்பங்களை நட்டு போதிய மின் விளக்கு வசதிகள் செய்யப்பட்டுள்ளன. இதனால் இரவில் மின் விளக்குகளில் காவிரி ஆறு சென்னையில் உள்ள மெரீனா 'பீச்' போல் உள்ளது. மாலை நேரங்களில் ஆற்றில் இறங்கி பொதுமக்கள் குடும்பத்துடன் பொழுதை கழிக்க அனைத்து வசதிகளும் செய்யப்பட்டுள்ளன. அதோடு இங்கு வரும் பொது மக்கள் சிற்றுண்டிகளை சாப்பிடுவதற்காக சிறு கடைளும், ஓட்டல்களும் அமைக்கப்படும். மேலும் பொதுமக்களுக்கு அச்சமின்றி சென்று வர ஏதுவாக போலீசார் பாதுகாப்பு பணியில் ஈடுபட உள்ளனர். மாநகராட்சி மூலம் நாள்தோறும் சுகாதாரமாக பராமரிக்கப்படவும் உள்ளது. மொத்தம் 40 நாட்களுக்கு இந்த வசதிகள் செய்யப்பட்டு இருக்கும். இன்று மாலை (ஞாயிற்றுக்கிழமை) இந்த வசதிகள் பொதுமக்கள் பயன்பாட்டுக்கு திறந்து வைக்கப்படுகிறது. இந்த பணிகளை அமைச்சர் என்.ஆர்.சிவபதி நேற்று இரவு பார்வையிட்டு ஆய்வு செய்தார். அப்போது எம்.எல்.ஏ.க்கள் மனோகரன், பரஞ்சோதி, பூனாட்சி, கலெக்டர் ஜெயஸ்ரீ, நகர பொறியாளர் ராஜாமுகமது, மாவட்ட ஊராட்சி உறுப்பினர் நெடுமாறன், உதவி செயற்பொறியாளர்கள் சிவபாதம், குமரேசன், இளநிலை பொறியாளர் லோகநாதன், கவுன்சிலர்கள் பச்சையம்மாள், தமிழரசி, முத்துலட்சுமி மற்றும் பலர் உடன் இருந்தனர்.


செல்லப் பிராணி வளர்ப்பவரா நீங்கள்? ~ தமிழ் 7/30/2011 tamil No comments வீட்டில் செல்லப் பிராணிகளை வளர்த்தல் அதன் மீது உள்ள ஆர்வம், அன்பு, பொழுதுபோக்கு என ஏதேனும் ஒரு காரணமாக இருக்கலாம். ஆனால் அதனை சரி வர வளர்ப்பதும், கவனிப்பதும், ஆரோக்கியமாக பாதுகாப்பதும் ஒரு சிலரே. நாய் மற்றும் பூனை வளர்ப்பவர்கள் இதனை தொடர்ந்து படிக்கலாம். மற்றவர்கள் தெரிந்து கொள்ளலாம். நமக்கு சர்க்கரை நோய் வருவது போல், நாம் செல்லப் பிராணிகளாக வளர்க்கும் நாய், பூனைகளுக்கு கூட சர்க்கரை நோய் வரும். இது எத்தனை பேருக்கு தெரியும். மனிதர்களை போலவே மிருகங்களுக்கும் சர்க்கரை நோய் கண்டறியபடுகிறது. இரத்தத்தில் குளுகோஸின் அளவை பொறுத்தே சர்க்கரை நோயின் அறிகுறிகள் சொல்லப்பப்படுகிறது. இன்சுலின் (கணையநீர்) எனப்படும் சுரப்பிதான் குளுகோஸின் அளவையும், குளுகோஸினை உறியும் உயிர் அணுகளையும் கட்டுபடுத்துகின்றது. இன்சுலின் குறையும் போதோ, உயிர் அணுக்களுக்கு தேவையான குளுக்கோஸ் கிடைக்காமல் போகும் போதோ சர்க்கரை நோய் அதிகமாகிறது. பிராணிகளை பொருத்தவரை சர்க்கரை நோய் வருவது நடுத்தர வயதில்தான் என்று மருத்துவ வல்லுநர்கள் கூறுகின்றனர். அதிகமாக இது பெண் நாய்களிடம், அதுவும் ஒரு சில வகைகளுக்கு மட்டும் வருகிறது. பூனைகளை பொருத்தவரை ஆண் பெண் இரண்டுக்கும் இது பொருந்தும். அதிகமாக தண்ணீர் அருந்துவது வழக்கத்திற்கு அதிகமாக சிறுநீர் கழித்தல் வழக்கத்திற்கு அதிகமாக சாப்பிடுதல் இவைகளில் ஒன்று தோன்றினாலும் மருத்துவரிடம் பரிசோதனைக்கு அழைத்துச் செல்லுங்கள், அதற்கான காரணத்தையும் தெரிந்து கொள்வது நல்லது. சிறிதளவு பாதிப்பு இருந்தால் அதனை எளிதில் குணப்படுத்தி விடலாம். கட்டுப்பாடான உணவு மற்றும் முறையான உடற்பயிற்சி இருந்தால் போதும். இருப்பினும் குளுகோஸின் அளவை சீறாக கொண்டுவர இன்சுலின் ஊசிகளை பின்பற்ற வேண்டும். தவறாத பரிசோதனை, உணவு கட்டுப்பாடு, உடற்பயிற்சி இவை அனைத்தும் உங்கள் பிராணியை ஆரோக்கியமான நீண்ட வாழ்க்கைக்கு உதவும். எந்த பிராணியாக இருந்தாலும் நம் வீட்டில் இருக்கும் ஒரு சில பொருட்கள் அவைகளுக்கு நச்சு/விஷத்தன்மையை ஏற்படுத்துகின்றன. கீழே குறிப்பிட்டுள்ள அப்பொருட்களை விலக்கி வைத்திருப்பது நல்லது. வெங்காயம், பூண்டு, திராட்சை, போதை பொருள், பருப்பு வகைகள், இனிப்புள்ள பொருட்கள், கடல் உணவு, லில்லி செடிகள். Posted in: கட்டுரை,வாழ்க்கை முறை,விழிப்புணர்வு


source: CulturaX

text: இந்திய அணி 3-1 என வெற்றி பெரும் – வி.வி.எஸ். லக்ஷ்மன் நம்பிக்கை! | Athavan News – ஆதவன் – தமிழ் செய்திகள் இந்திய அணி 3-1 என வெற்றி பெரும் – வி.வி.எஸ். லக்ஷ்மன் நம்பிக்கை! In கிாிக்கட் November 25, 2018 8:21 am GMT 0 Comments 1265 by : ஜெயச்சந்திரன் விதுஷன் இந்தியா மற்றும் அவுஸ்ரேலியா அணிகளுக்கு இடையே இடம்பெறவுள்ள நான்கு போட்டிகள் கொண்ட டெஸ்ட் தொடரில் இந்திய அணி 3 போட்டியையும் அவுஸ்ரேலியா ஒரு போட்டியை வெல்லும் என இந்தியாவின் முன்னாள் வீரர் வி.வி.எஸ். லக்ஷ்மன் தெரிவித்துள்ளார். வி.வி.எஸ். லஷ்மணின் சிறந்த இன்னிங்ஸ்கள் சிறந்த அவுஸ்ரேலிய அணிக்கு எதிராக ஆடப்பட்டது என்பதில் இருவேறு கருத்துகள் இருக்க வாய்ப்பில்லை. அவுஸ்ரேலியாவுடன் விளையாடும் போது அவர்கள் நம்மில் சிறந்தவற்றை வெளியே கொண்டு வருவார்கள் என வி.வி.எஸ். லஷ்மண் கூறினார். உலகின் ஸ்டைலிஷ் பேட்ஸ்மென் என்று அவுஸ்ரேலியர்களாலேயே புகழப்பட்ட லஷ்மணின் வாழ்க்கை வரலாற்று நூல் '281 and Beyond' மும்பையில் வெளியிடப்பட்டது, இதில் சச்சின் டெண்டுல்கர் உள்ளிட்டோர் கலந்து கொண்டனர். இதில் லஷ்மண் கூறும்போது, "அவுஸ்ரேலியர்கள் கிரிக்கெட்டை விளையாடும் விதம் எதிரணியினிடமிருந்து கூட சிறந்தவற்றை வரவழைக்கக் கூடியது. அவர்களுடன் ஆடுவது சவாலானது, அவர்கள் ஆக்ரோஷமானவர்கள் என்பதை அறிந்திருக்கிறோம். அவர்கள் என்னிடமிருந்து சிறந்தவற்றை வெளிக்கொண்டு வந்துள்ளனர், நான் மட்டுமல்ல இந்திய அணியிடமிருந்தே சிறந்தவற்றை அவர்கள் வெளிக்கொண்டு வந்துள்ளனர். 2005-ல் இங்கிலாந்து ஆஷஸ் தொடரில் அவுஸ்ரேலியாவுக்கு சவால் அளித்து வென்றனர், அவர்களுக்குப் பிறகு இந்திய அணிதான் அவுஸ்ரேலியாவுக்கு எதிராக இந்திய அணிதான் சவாலாகத் திகழ்ந்தனர். ஏதோ காரணங்களினால் அவர்களுடன் ஆடும்போது நம் ஆட்டம் வேறொரு மட்டத்துக்கு உயர்ச்சி அடைகிறது. அவுஸ்ரேலியர்கள் என்னை ஸ்லெட்ஜிங் (வசை, கிண்டல்) செய்ததில்லை, எனக்கு எதிராக அது வேலைக்கு உதவாது என்பதை அவர்கள் சாமர்த்தியமாக அறிந்திருந்தனர். அணியில் என்னுடைய நிலை குறித்து எனது வலி நிறைந்த காலங்களில் நான் என் இயல்பான ஆட்டத்தை ஆடினேன், அதில் என் சிறந்த இன்னிங்ஸ்கள் வந்தன" என கூறினார். இரு அணிகளுக்குமிடையில், டிசம்பர் 6 – 10: முதல் டெஸ்ட் – அடிலெய்டு மைதானத்தில், டிசம்பர் 14 – 18: இரண்டாவது டெஸ்ட் – பெர்த் மைதானத்திலும், டிசம்பர் 26 – 30: மூன்றாவது டெஸ்ட் – மெல்போர்ன் மைதானத்திலும், ஜனவரி 3 – 7: நான்காவது டெஸ்ட் – சிட்னி மைதானத்திலும் நடைபெறவுள்ளமை குறிப்பிடத்தக்கது.


text: மீளாக்கம் (உயிரியல்) உயிரியலில் மீளாக்கம் அல்லது மீளுருவாக்கம் அல்லது புத்துயிர்ப்பு (regeneration) என்பது உயிர்கள் தமது பாதிக்கப்பட்ட அல்லது துண்டிக்கப்பட்ட உறுப்புகளைத் தாமாகப் புதுப்பித்துக் கொள்ளும் நிகழ்வு ஆகும். பாக்டீரியா முதல் மனிதர்கள் வரை மீளுருவாக்கும் திறன் உள்ளது. பொதுவாக மீளாக்கத்தில் பாதிக்கப்பட்ட திசுக்களுக்கு மட்டும் புதிய திசுக்கள் உருவாகி முழுமையற்ற உறுப்பாக உருவாகிறது. ஒரு சில உயிரினங்களில் மட்டும் முழுமையான உறுப்புகளாகவே வளர்கின்றன. தொடக்க நிலையில் டிஎன்ஏ தொகுப்பின் மூலக்கூறு செயல் முறைகளால் மீளாக்கம் நடுநிலைப்படுத்தப்படுகிறது.


text: சிறப்பு எழுத்தறிவு திட்ட தேர்வர்களுக்கு பிப்.,28ல் எழுத்துத் தேர்வு!! Home news சிறப்பு எழுத்தறிவு திட்ட தேர்வர்களுக்கு பிப்., 28ல் எழுத்துத் தேர்வு!! ராமநாதபுரத்தில் சிறப்பு எழுத்தறிவு திட்டத்தில் கல்வி பயிலும் 15 வயதுக்கு அதிகமானவர்களுக்கு வரும் பிப்ரவரி 28ம் தேதி எழுத்துத் தேர்வு நடைகிறது என்று மாவட்ட முதன்மை கல்வி அலுவலர் அறிவித்துள்ளார். சிறப்பு எழுத்தறிவு திட்டம்: நாட்டில் உள்ள 15 வயதுக்கு மேற்பட்ட கல்வி அறிவு இல்லாதவர்களுக்கு கல்வி வழங்கும் நோக்கில் இந்திய அரசால் கொண்டு வரப்பட்டது தான் எழுத்தறிவு திட்டம் ஆகும். இதன் மூலம் மக்கள் வாசிப்பது, எழுதுவது மற்றும் தங்களின் அன்றாட வாழ்வில் பயன்படுத்தும் கணக்கீடுகள் பற்றி கற்பிக்கப்படுகிறது. பொறியியல் கல்லூரி செமஸ்டர் தேர்வுகள் – நேரடி முறையில் நடத்த கோரிக்கை!!! சிறப்பு எழுத்தறிவு திட்டத்தின் கீழ் ராமநாதபுர மாவட்டத்தில் 15 வயதுக்கு மேற்பட்ட 15,273 பேருக்கு கல்வி கற்பிக்கப்படுகிறது. இவர்களுக்கான எழுத்துத் தேர்வுகள் நடத்தப்படுவது குறித்து ராமநாதபுரம் பழைய கலெக்டர் அலுவலகத்தில் ஆலோசனை கூட்டம் நடந்தது. கூட்டத்தில் மாநில கல்வித்துறை (முறைசாரா கல்வி) இணை இயக்குனர் அமுதவல்லி அவர்கள் தலைமை வகித்தார். முதன்மை கல்வி அலுவலர் சத்திய மூர்த்தி முன்னிலை வகித்தார். மேலும் மாவட்ட கல்வி அலுவலர்கள் பங்கேற்றனர். ஆலோசனை கூட்டத்தில் சிறப்பு எழுத்தறிவு திட்டத்திற்கான எழுத்துத் தேர்வு மாவட்டம் முழுக்க 332 மையங்களில் தன்னார்வலர்கள் மூலம் நடத்தப்படுகிறது. வரும் பிப்ரவரி 28ம் தேதி தேர்வு ஒரு மணி நேரம் நடைபெறும். காலை 10 மணி முதல் மாலை 5 மணி வரை தேர்வர்கள் தங்களுக்கு விருப்பமான நேரத்தில் தேர்வு எழுதிக் கொள்ளலாம். தேர்வுக்கு பின்னர் தேர்வர்களுக்கு சான்றிதழ் வழங்கப்படும்.


text: வெளியீட்டுக் குறிப்புகள் வெளியீட்டுக் குறிப்புகள் (Release notes) என்பது மென்பொருள் வெளியீட்டுடன் இணைந்துவரும் ஒரு தொழில்நுட்பத் தகவல் குறிப்புகளாகும். பெரும்பாலும் இவை கட்டப்பட்டுக் கொண்டிருக்கும் மென்பொருளின் சோதனை வெளியீட்டுடன்(beta version) இணைப்பாக வரும். அல்லது பயனர் பயன்படுத்தும் பொருள்களின் அடுத்தப் பதிப்பு வெளிவரும் போதும் அதனுடன் இணைந்து வெளிவரும், அதில் புதிய மாற்றங்கள் அல்லது பழுது நீக்கல் பற்றிய குறிப்புகள் கொண்டிருக்கும். தயாரிப்பு நிறுவனத்தால் இந்தக் குறிப்புகள் பயனர்களிடம் பகிர்ந்து கொள்ளப்படும். வெளியீட்டுக் குறிப்பின் மூலம் அப்பொருளின் அல்லது அந்த சேவையில் மாற்றங்கள் அல்லது அபிவிருத்திகள் பற்றி மட்டும் பயன்ர்கள் அறிந்துக் கொள்ளமுடியும்.


ம்ம்... Kingfisher அனுபவம் (flight) பெறத்தான் வேண்டும். ஆனால் மல்லையாவுக்கு ஏகப்பட்ட நஷ்டமாமே...


ஜெயலலிதாவின் சொந்த தங்கை நான் ! பெங்களூரு சைலஜா ! – ஸ்ரீ லங்கன் எகோ ஜெயலலிதாவின் சொந்த தங்கை நான் ! பெங்களூரு சைலஜா ! கடந்த ஒரு வாரமாக கர்நாடக மாநிலத்தில் எந்த கன்னட டி.வி சேனல்களைத் திருப்பினாலும், சைலஜா என்ற பெண்ணின் பேட்டி ஒளிபரப்பப்பட்டு வருகிறது. 'தமிழக முதல்வர் ஜெயலலிதாவி ரஜினி அரசியலுக்கு வந்தால் அதனை தான் கடுமையாக எதிர்ப்பேன் என சமத்துவ மக்கள் கட்சித் தலைவர் சரத்குமார் கூறியுள்ளார்.


text: அனைத்து நண்பர்களுக்கும் வணக்கம்...! சென்னையை சேர்ந்த எனது நண்பர் ஒருவர் மளிகை பொருட்களை வெப்சைட் மூலமாக விற்கும் தொழிலினை புதிய முயற்சியாக துவங்கியுள்ளார். அனைத்து விதமான மளிகை பொருட்களையும் MRP விலையைவிட குறைந்த விலையில் கொடுப்பதே அவரது நோக்கமாகும். அதன்படிதான் அனைத்து பொருட்களையும் சலுகை விலையில் விற்றும் வருகிறார். தற்போதைய நிலையில் சென்னையில் ஒரு சில பகுதிகளில் மட்டுமே இவரது இந்த சேவை வழங்கப்பட்டு வருகிறது. இன்னும் சில மாதங்களில் சென்னையின் அனைத்து பாகங்களுக்கும் சேவையை விரிவுபடுத்தும் திட்டமும் வைத்துள்ளார். அதுமட்டுமின்றி, மளிகை பொருட்களைப்போல் எலக்ட்ரானிக்ஸ் பொருட்கள் மற்றும் ஆடைகளையும் சலுகை விலையில் கொடுக்கும் திட்டமும் வைத்துள்ளார். WelcomeDelivery.com இன் சேவை கிடைக்கப்பெறும் பகுதிகள். - Peramanur - Singa Perumal Koil - Maramalai Nagar - Mahindracity - Kattankulathur - Potheri WelcomeDelivery இன் சிறப்பம்சங்கள்:சலுகை விலையில் பொருட்கள் : அனைத்து பொருட்களும் சலுகை விலையில் கிடைக்கும். குறைந்த அளவில் பொருட்களை வாங்குபவர்களுக்கு சேமிக்கும் பணத்தின் அளவு குறைவு என்றாலும் அதிக அளவில் பொருட்களை வாங்குபவர்களுக்கு நிச்சயம் சேமிக்கும் பணத்தின் அளவு அதிமாக இருக்கும். எங்கும் சென்று அலைய வேண்டியதில்லை : நமக்கு தேவையான பொருட்களை வாங்க கடையாக ஏறி இறங்க வேண்டியதில்லை. உங்கள் வீட்டில் இருந்தே மொபைல் மூலமாகவோ அல்லது கம்பயூட்டர் மூலமாகவோ எளிதில் உங்களுக்கு தேவையான பொருட்களை ஆர்டர் கொடுத்துவிடலாம். நேரம் மிச்சம் : நீங்கள் நேரடியாக கடைகளுக்கு சென்று பொருட்களை ஆர்டர் கொடுக்கும்போது கடையில் கூட்டம் அதிகமாக இருக்கும்பட்சத்தில் வெகு நேரம் வீணாகும். இதற்க்கு கடை நிர்வாகத்தையோ அல்லது அங்கு வேலை பார்பவர்களையோ குற்றம் சொல்ல முடியாது. ஏனென்றால் அவர்கள் ஒவ்வொரு கஸ்டமரிடமும் தனித்தனியாக ஆர்டர் எடுத்து அவர்களை ஒவ்வொருவராக அனுப்ப லேட் ஆகும். ஆனால் WelcomeDelivery பொறுத்தவரையில் அனைத்து பொருட்களும் அவர்களது இணையதளமான WelcomeDelivery.com இல் கொடுக்கப்பட்டிருக்கும். நீங்கள் உங்களுக்கு தேவையான பொருட்களை எளிதில் கிளிக் செய்வதன் மூலம் ஆர்டர் செய்துவிடலாம். இதனால் உங்களுக்கு அலைச்சலும் நேரமும் மிச்சமாகிறது. வீட்டுக்கே டெலிவரி செய்யப்படும் (Door Delivery) : WelcomeDelivery இல் நீங்கள் பொருட்களை ஆர்டர் செய்தபிறகு நாம் ஆர்டர் செய்த பொருட்களை யார் வீட்டுக்கு கொண்டு வருவார்கள் என்று நீங்கள் கவலை கொள்ளத்தேவையில்லை. நீங்கள் ஆர்டர் செய்த பொருட்கள் அனைத்தும் உங்கள் வீட்டுக்கே கொண்டுவந்து தரப்படும். பொருள் வந்தவுடன் பணம் கொடுத்தால் போதும் (Cash On Delivery) : நீங்கள் ஆர்டர் செய்த பொருட்கள் உங்கள் வீட்டுக்கு வரும் முன்னரே பணம் கொடுக்க வேண்டிய அவசியமில்லை. அவர்கள் பொருட்களை உங்களிடம் ஒப்படைத்தபிறகு பணம் கொடுத்தால் போதும். WelcomeDelivery வெப்சைட்டிற்கு செல்ல : WelcomeDelivery.com Tags : Online Stores In Chennai, Online Grocery Stores In Chennai, Online Grocery Shops In Tamil Nadu, How To Purchase Grocery Products Online, How To Purchase Kitchen Items Online In Tamil Nadu உங்களால் முடிந்த அளவுக்கு இந்த தகவலினை FaceBook, Google+ மற்றும் Twitter போன்ற சமூக வலைத்தளங்கள் மூலமகவும் ஈமெயில் மூலமாகவும் உங்களின் நண்பர்களுடன் பகிர்ந்துகொள்ளுங்கள். அதற்கான ஆப்சன் தலைப்பிற்கு மேலேயே கொடுக்கப்பட்டுள்ளது.


சீசர் சந்தேகத்துக்கு அப்பாற்பட்டவன்! | புத்தம் புதிய காப்பி சீசர் சந்தேகத்துக்கு அப்பாற்பட்டவன்! ஆம்னிபஸ் தளத்தில் எழுதிய சில புத்தக மதிப்பீடுகளை இங்கே தொகுக்கப் போகிறேன். அதற்கு வசதியாக, “புத்தம் புதிய காப்பி” என்று பிளாக்கின் தலைப்பையும் மாற்றி விட்டேன். இதில் என்ன பிரயோசனம் என்பதைவிட, ஏதோ எழுதினோம் அப்புறம் மறந்தோம் என்றில்லாமல் திரும்பிப் பார்த்து எடைபோட இது ஒரு வாய்ப்பாகிறது. நம்மில் எவரும் ஆணவமில்லாதவர்கள் அல்ல – சிலர் அதை வெளிக்காட்டுகிறோம், சிலர் மறைத்து வைத்துக் கொள்கிறோம். எனவே, ஆணவம் இருக்கிறது இல்லை என்பதல்ல விஷயம், ஜெயகாந்தனைப் போல் மேன்மையை நோக்கிச் செல்கிறீர்களா அல்லது கொஞ்சம்கூட வெட்கமில்லாமல் கீழ்த்தரமாக நடந்து கொள்கிறீர்களா என்பதுதான் விஷயம். ஜெயகாந்தனின் எழுத்தில், மேன்மையான விஷயங்கள் இருக்கின்றன என்ற ஒரு காட்சி கிடைக்கிறது. அவற்றுக்காகப் போராடலாம், தப்பில்லை என்ற நம்பிக்கை கிடைக்கிறது. இனி ஆம்னிபஸ் மதிப்புரை : ஜெயகாந்தன் முன்னுரையில் எழுதுகிறார் பாருங்கள், இதைப் படிப்பவர்களுக்கு ஜெயகாந்தனின் ஆணவத்தைப் பார்த்து பயங்கர கோபம் வரலாம் – இலக்கியமும் எழுத்தும் இந்தப் பத்திரிகைகளை அண்டியில்லை என்றே இப்போதும் நான் நம்புகிறேன். எழுத்தையும் இலக்கியத்தையும் நம்பி நமது பத்திரிகைகள் உயர வேண்டும் என்றே விரும்புகிறேன். மேலும் அபிமானமுடைய எழுத்தாளர்களும், தேர்ந்த ரசனையுடைய வாசகர்களும் நமது தமிழ் பத்திரிகைகளில், இலக்கியம் தேடுவதை இன்னும் விட்டபாடில்லை. அவர்கள் என்னையேனும் கண்டு ஓரளவு ஆறுதல் பெறட்டும் என்ற இலக்கியப் பொறுப்பினால் செய்யப்படும் நிஷ்காம்ய கர்மமாகவே நான் இந்த அச்சு வாகனத்தின்மீது ஆரோகணித்திருக்கிறேன். ஆனால் தரிசனம் என்பது இந்த ஊர்கோலம் மட்டும் அல்ல. அது விஸ்வரூபம்.” இதைவிட அகங்காரமாக எழுதக்கூடியவார்கள் இங்கே ஒருவர் இருவர்தான் உண்டு. அவர்களும்கூட ஜெயகாந்தன் “இந்த இடத்தில் இருந்து,” என்ற கதையில் செய்கிற அளவுக்கு யாரும் தங்களைத் தாங்களே போற்றிப் பேச முடியுமா என்று சந்தேகமாக இருக்கிறது – “நீர் பிரதிபாவான்! பிரதிபை என்பது வெறும் மேதாவிலாசம் அன்று. அது புதிது புதிதாய்ப் பளீர் பளீரென்று ஸ்புரித்துப் பிரகாசிக்கிற பிரக்ஞை. பிரக்ஞா நவ நவோன் மேஷ சாலினீ... விசுவரூபமெடுக்க நின்ற வாமன!” என்று இரண்டு கரங்களையும் அவனது சிரத்தின் மேல் உயர்த்தி அவன் பொருட்டு அவர் கடவுளை ஸ்தோத்திரம் செய்தார். அவன் தன் கையிலிருந்த புகைக் குழாயைப் பக்கத்தில் தள்ளி வைத்து ‘குரவே நமஹ’ என்று அவரை நமஸ்காரம் செய்து கொண்டான்.” ஆம்னிபஸ் பதிவொன்றில் நண்பர் சுகி, “... ஜெ.கேவைப் பொருத்தவரை எழுத்து என்பதை தாண்டி எழுத்தாளர் எனும் ஆளுமையின் மீதான ஈர்ப்புதான் அவரை அத்தனை பிரம்மாண்டமாக ஆக்கியது என தோன்றுகிறது. படைப்பாளி எனும் திமிரும், உச்சபட்ச நேர்மையும் அவரை இன்றும் வாசகர்கள் கொண்டாடும் ஒரு படைப்பாளியாக ஆக்கியுள்ளது,” என்று எழுதியதை நினைத்துக் கொள்கிறேன். ஜெயகாந்தனை நிறைய படித்திருந்தாலும், பழக்கம் விட்டுப் போய்விட்டதால், “...அக்காலகட்டத்தை சேர்ந்த, அவரைக் காட்டிலும் அபார மொழித்திறன் கொண்ட கதை சொல்லிகளை நான் வாசித்திருக்கிறேன்,” என்ற குறிப்பை மனதுக்குள் ஆமாம் போட்டுக் கொண்டே வாசித்தேன். ஆனால் இப்போது ‘சக்கரம் நிற்பதில்லை’ சிறுகதைத் தொகுப்பைப் படிக்கும்போது ‘எவ்வளவு பெரிய ஆள்!” என்ற ஆச்சரியம் வருகிறது. இந்த மாதிரியான எழுத்து அபூர்வமானது, இத்தனை நாட்கள் இவரை மறுபடியும் எடுத்துப் படிக்காமலிருந்தது பெரிய தப்பு என்று தோன்றுகிறது. இந்த தொகுப்பில் உள்ள கதைகள் ஐந்து – சீசர், அரைகுறைகள், குருக்கள் ஆத்துப் பையன், ‘இந்த இடத்தில் இருந்து’, சக்கரம் நிற்பதில்லை. இதில் சீசர் நாம் ஜெயகாந்தனிடம் எதிர்ப்பார்க்கக்கூடிய கதைதான். சீசரின் மனைவி சந்தேகத்துக்கு அப்பாற்பட்டவளாக இருக்க வேண்டும் என்பதை, சந்தேகத்துக்கு அப்பாற்பட்டவனாக இருப்பவன்தான் சீசர் என்று மாற்றுகிறார் – சந்தர்ப்ப சாட்சியங்கள் எவ்வளவு எதிராக இருந்தாலும் தன் மனைவி சொல்வதை நம்புகிறார் அவர். “மங்களம் எப்படிப்பட்டவளாக இருந்தால் என்ன, சீதாராமய்யர் சீசர்தான் என்று நினைத்துக் கொண்டேன்’. ‘அரைகுறைகள்’ கதையில் ஜெயகாந்தனிடம் நாம் எதிர்பார்க்கிற அறம் சார்ந்த கவலைகள் இல்லை – ஓ ஹென்றித்தனமான திருப்பத்தைக் கொண்ட கதை. ஆனால், ‘அரைகுறைகள்’ என்ற தலைப்பு யாரும் பைத்தியமாகப் புரிந்துகொள்ளப்படக் கூடும் என்று நம்மை நினைக்க வைக்கிறது. இந்த நிலையில் பைத்தியக்காரத்தனம் குறித்த அச்சங்களும் அர்த்தமற்றுப் போய் விடுகின்றன. ‘குருக்கள் ஆத்துப் பையன்’ படிப்பு பிழைப்பு என்று கவலைப்படாமல் தன் தந்தையை இழந்த நாள் முதலே கிராமத்துப் பிள்ளையாருக்கு பூஜை பண்ணிக் கொண்டிருக்கிறான் – அதற்கான மந்திரங்கள்கூட சரியாகத் தெரியாது. பிள்ளையாருக்குப் பண்ணின நைவேத்தியம்தான் அம்மாவுக்கு உணவு, வேறு வருவாயில்லை. உண்மையாகவே பிள்ளையாருக்கு பூஜை பண்ண பாத்தியதைப்பட்டவர் பணிமூப்பு எய்தியபின் ஊருக்குத் திரும்புகிறார். அம்மாவும் பையனும் சாப்பாட்டுக்கு என்ன வழி என்று கவலைப்பட்டு, பையன் பிள்ளையார் வழி காட்டுவான் என்று அம்மாவையும் ஊரையும்விட்டுக் கிளம்பிப் போய் விடுகிறான். கிராமத்துக்குத் திரும்பி பிள்ளையார் பூஜையை எடுத்துக் கொண்ட பெரியவர் கதைக்கு ஒரு நயமான முடிவைத் தருகிறார். மேற்கண்ட மூன்று கதைகளையும் சுருக்கமாக இன்னதுதான் கதை என்று சொல்கிற மாதிரி, ‘இந்த இடத்தில் இருந்து’ என்ற கதையையோ, ‘சக்கரம் நிற்பதில்லை’ என்ற கதையையோ சொல்லிவிட முடியாது. இரண்டும் இரு தியானங்கள். முன்னதை பால் வேற்றுமை குறித்த தியானமாக அமைந்த கதை என்று குத்துமதிப்பாகச் சொல்லலாம், அதுவும்கூட சரியில்லை. “ஞானம் என்பது நபும்ஸக லிங்கமாகவும், புத்தி என்பது ஸ்திரி லிங்கமாகவும் க்ரது (யாகம்) என்பது புருஷ லிங்கமாகவும் இருப்பது குறித்து நான் யோசிக்கிறேன்...” என்றும் “இவள் தனது உழைப்பை, ஞானமும் புத்தியும் நீங்கிய யாகம் போலல்லவா ஆகுதி செய்கிறாள்! இவளல்லவா புருஷ லிங்கம்,” என்றும் கதையில் வரும் சமஸ்கிருத பண்டிதர் கட்டிடப்பணியில் செங்கல் சுமக்கும் ஒரு எளிய பெண்ணை குறித்து நினைக்கிறார். எழுத்தாளனோ, “எப்படியும் சிந்திக்கலாம்; அதுதான் சிந்திக்கும் சுதந்திரம். ஆனால் அதை எப்படி வெளியிடுவது என்பது சிந்திக்கிறவனின் சுதந்திரம் மட்டும் சம்பந்தப்பட்டதா? அது சிந்திக்க வேண்டியவர்களின் சுதந்திரத்தை மறுப்பதும், கட்டுப்படுத்துவதும் ஆகலாமா?” என்ற திசையில் சிந்திக்கிறான், இந்த மாதிரி என்னென்னவோ. இன்னதுதான் கதை என்று சொல்ல முடியாத ஒரு கதை – பல முக்கியமான விஷயங்களைக் குறித்த தியானம் என்று சொல்லலாம். ஆனால் சிந்தனைச் சிதறல்களாக இல்லாமல் ஒருமைப்பாடு கொண்டதாக இருக்கிறது. இதையெல்லாம் விளக்கி எழுத இது இடமில்லை. ‘சக்கரம் நிற்பதில்லை’ என்ற கதையின் வடிவம் இதைவிட திறந்த தன்மை கொண்டதாக இருப்பதால், அதைப் பற்றி இது போன்ற ஒரு சிறிய பதிவில் எதுவும் பேசாமல் வாயை மூடிக் கொண்டு போவதே மேல். புத்தக அறிமுகம் என்று வைத்துக் கொண்டாலும்கூட இந்த மாதிரி, இந்தக் கதையின் முன் நான் தோற்று விட்டேன் என்று சொல்வது சரியில்லை என்று புரிகிறது. ஆனால், இதை நீங்கள் நம்பத்தான் வேண்டும் – இந்த இரண்டு கதைகளும் வடிவ அமைப்பிலும், கதைக்களம், கருத்து ஓட்டம் என்று அனைத்து வகைகளிலும் துணிச்சலான முயற்சிகள். வெற்றிபெற்ற முயற்சிகள். என்ன கதை என்று புரியாவிட்டாலும், கதைகள் இரண்டும் ஜெயகாந்தன் விவாதத்துக்கு முன்வைக்க விரும்பும் விஷயங்களை உணர்வுபூர்வமாக அறிமுகப்படுத்துவதில் வெற்றி பெற்று விடுகின்றன. கடைசியாக இந்தக் கதைகளைப் படித்த வகையில் சில குறிப்புகள், இவற்றுக்கான ஆதாரங்களைக் கதையிலிருந்து எடுத்துப் பேச முடியும் – ஜெயகாந்தன் சமத்துவ பாவனை கொண்டிருந்தாலும் அவர் மேன்மை, கீழ்மை என்ற பாகுபாட்டை உணர்ந்தவராகவே இருக்கிறார். கீழ்மை என்று நாம் எதை நினைக்கிறோமோ அதையும் மேன்மையை நோக்கிக் கொண்டு செல்லவே விரும்பினார். சிறுமைகளை அறவே வெறுத்தார் – மேன்மையாக மதித்துப் போற்றப்பட வேண்டிய விஷயங்கள் சிறுமைப்படுத்தப்படுவதைக் கோபித்தார். அவரது அறச்சீற்றத்தை, அவர் யாரை, எப்போது ஆதரித்தார் என்பதை இப்படிதான் புரிந்து கொள்ள வேண்டும் – ஜெயகாந்தனின் உந்துதல் மேன்மையை நோக்கியே இருக்கிறது. மேன்மைக்குரிய விஷயங்கள் எவரால் சிறுமைப்படுவதையும் அவர் விரும்பவில்லை. நான் மேலே சொல்வது தவறான அரசியலாக இருக்கலாம். மேன்மை கீழ்மை என்றெல்லாம் மனிதர்கள் விஷயத்தில் பாகுபடுத்துவது தவறாகப் போய் விட்டது. ஆனாலும், பெரியோர் சிறியோர் என்ற ஏற்றத்தாழ்வற்ற சமத்துவ தமிழகத்தில்தான் வியப்பும் இகழ்ச்சியுமே எங்கும் நிறைந்திருப்பதை நாம் காண்கிறோம். ‘பெரியோரை வியத்தலும் இலமே சிறியோரை இகழ்தல் அதனினும் இலமே,’ என்ற தமிழ் மரபு இன்று இல்லை. எங்கும் வியப்பொலியை வசைகள் சமன் செய்கின்றன. வியத்தலும் இகழ்தலும் இன்றி பெரியோரிடமும் சிறியோரிடமும் மேன்மையையே தேடிய ஜெயகாந்தன் தன் எழுத்தை நிறுத்திக் கொண்டபின் ஒரு தலைமுறையே கணியன் பூங்குன்றனின் பாடல் சுட்டும் நீண்ட தமிழ் மரபின் அறிமுகமில்லாமல் வளர்ந்திருப்பது தமிழகத்தின் இழப்பு. எத்தகைய ஒரு பண்பாட்டை ஜெயகாந்தன் எதிர்த்தாரோ அதன் ஆரவாரக் கூச்சலில் அவரது குரல் அமைதியாய் அடங்கி விட்டது. இந்த இழப்பின் துயரை இன்று நாம் அறியாதிருக்கிறோம், ஆனால் எதிர்காலத் தலைமுறைகள் அத்தனை எழுத்தையும்விட இந்த மௌனத்தில்தான் நமக்கெதிரான அவரது வன்மையான கண்டனத்தைக் காணும். சக்கரம் நிற்பதில்லை, ஜெயகாந்தன் மீனாட்சி புத்தக நிலையம், ரூ.45, இணையத்தில் வாங்க : NHM, உடுமலை Posted on ஓகஸ்ட் 19, 2013 by natbas பின்னூட்டமொன்றை இடுக Posted in இலக்கியம் Tagged ஆம்னிபஸ், புத்தகங்கள், மதிப்பீடு Post navigation ←மறுபடியும் →சிறுகதை எழுதுவது எப்படி?


text: ஆதவன் சிறுகதைகள் ஆர்.வெங்கடேஷ் என்னிடம் ஏதேனும் ஆதவன் சிறுகதைத் தொகுப்புகள் உள்ளதா என்று ஒருநாள் கேட்டார். "ஆதவன் யார்?" என்பதுதான் என் பதில் கேள்வியாக இருந்தது. வெங்கடேஷ் தான் ஆதவனால் கவரப்பட்டதாகவும், தற்போது (அவர் என்னிடம் பேசியபோது) அவரது படைப்புகள் எதுவும் பிரசுரத்தில் இல்லை என்றும் அவரது கதைகள், கட்டுரைகள் அனைத்தையும் கொண்டுவர விரும்புவதாகவும் சொன்ன்னார். அதற்கு சற்றுப் பின்னர்தான் உயிர்மை வழியாக என் பெயர் ராமசேஷன் வெளியானது. அதற்குப் பிறகு மீண்டும் உயிர்மை வழியாக காகித மலர்கள் நாவலும் வெளியானது. அந்த சமயத்தில் வெங்கடேஷும் நானும் ஆதவன் மனைவியைத் தொடர்புகொண்டு ஆதவனது பிற படைப்புகளுக்கான பதிப்பிக்கும் உரிமையைப் பெற்றோம். முதலில் இரவுக்கு முன்பு வருவது மாலை என்ற பெயரில் அவரது குறுநாவல்களை தொகுப்பாகக் கொண்டுவந்தோம். வெங்கடேஷ் ஆதவன் சிறுகதைகளைத் தேடித் தேடித் தொகுத்து வைத்திருந்தார். அதில் பல அசோகமித்திரனிடமிருந்து வாங்கியது. அசோகமித்திரன் ஆதவன் சிறுகதைத் தொகுதி முதலில் இமயம் வெளியீடாக வந்திருந்தபோது மார்ஜினில் (வெகு)சில குறிப்புகள் எழுதிவைத்திருந்தார். அவை சுவையானவை. இப்படி மொத்தமாகக் கிடைத்த முந்தைய சில சிறுகதைத் தொகுப்புகளில் விடுபட்டிருக்கும் சிலவற்றைத் தேடி வெங்கடேஷ் அலைந்தார். கஸ்தூரி ரங்கனிடமிருந்து கணையாழி இதழ்கள் பல கிடைத்தன. அதிலிருந்து இரண்டு கதைகள் கிடைத்தன. அமுதசுரபி தீபாவளி மலரில் ஒரு கதை எழுதியிருக்கிறார் என்று தெரிந்ததும் திருப்பூர் கிருஷ்ணனிமிருந்து அதைப் பெற்றோம். தீபம் இதழ்களில் ஏதேனும் வந்தது விடுபட்டிருக்குமா என்று தேடினோம். எதும் இல்லை என்றே நினைக்கிறோம். கிட்டத்தட்ட ஆதவன் எழுதிய அனைத்து சிறுகதைகளும் (குழந்தைகள் கதைகளைத் தவிர) இந்தப் பதிப்பில் இடம்பெற்றுள்ளன. ஆதவன் எழுத்தில் அத்தனையையும் கொட்டிவிடுவார். ஓர் ஆணின், பெண்ணின் மனநிலையை அப்படியே படம் பிடித்து நமக்கு ரன்னிங் கமெண்டரி தருவார். சின்னச்சின்ன விஷயங்களைக்கூட பத்திபத்தியாக எழுதிவிடுவார். சில சமயங்களில் நம்மை யோசிக்கவேவிடாது அதிகமாகப் பேசிவிடுகிறாரோ என்று தோன்றும். அவரது சிறுகதைகள் அச்சுக்குப் போவதற்குமுன் ஒன்றுவிடாமல் படித்து தவறு ஏதும் இல்லாமல் இருக்கிறதா என்று பார்க்கவேண்டியது என் வேலை. அவரது கதைகளின் களமான தில்லி, அங்குள்ள இடங்கள், பெயர்கள், அலுவலகம், அலுவலகத்தில் நடப்பவை, அவர் பயன்படுத்தும் ஆங்கிலச் சொற்கள் (அவற்றின் தமிழ் transliteration) ஆகியவை சரியாக உள்ளனவா என்று பார்க்கவேண்டும். அவரது பத்திகள் மிகப் பெரியன. பல வாக்கியங்கள் நீண்டிருக்கும். கதை சொல்லும் பாணியில் நிறைய உரையாடல் வரும். அதில் ஆண், பெண் - யார் எதைப் பேசுகிறார் போன்ற குழப்பங்கள் அதிகம். அதையெல்லாம் சரி செய்யவேண்டிய வேலை. இந்த வேலையை ரசித்துச் செய்தேன். என் பிற வேலைகளுக்கிடையே இந்த வேலையைச் செய்யவேண்டிவந்ததால் நிறைய நாள்கள் ஆயின. அவரது 60 கதைகளில் சில சொற்கள் மீண்டும் மீண்டும் வரும். அவை பற்றிய புள்ளிவிவரங்களை தனியாக (பின்னர்) ஒரு பதிவாக எழுதுகிறேன். அவர் மிக அதிகமாக உபயோகித்த சொல் "ஆபீஸ்." ஆ.இரா.வெங்கடாசலபதி கொண்டுவந்த புதுமைப்பித்தன் கதைகள் தொகுதிக்குக் கடைசியில் பின்குறிப்புகளாகப் பலவற்றைச் சேர்த்திருப்பார். அதேபோல பின்குறிப்புகள் அல்லது அடிக்குறிப்புகள் சிலவற்றைச் சேர்க்கலாமா என்று யோசித்தோம். பின், வேண்டாம் என்று முடிவுசெய்து விட்டுவிட்டோம். ஆதவன் சிறுகதைகள் தொடும் பல விஷயங்கள் இன்றுகூட யாரும் தொட முயற்சி செய்யாதவை. பகிரங்கமாகப் புத்தகங்களின் கதைகளாக எழுத விரும்பாதவை. (அல்லது எழுதியிருந்தால் என் கண்ணில் படாதவை.) இவற்றையெல்லாம் தனியாகக் குறிப்பிட்டு எழுத ஆசை. இந்த மாதக் கடைசியில் பார்க்கலாம். The Gathering - by Anne Enright - *சி. சு. * முப்பதொன்பது வயதான வெரோனிகா ஹெகார்ட்டி தன்னைவிட ஒரு வயதே மூத்தவனான சகோதரன் லியம் ஹெகார்ட்டியின் தற்கொலைச் செய்தியைத் தெரிவிக்க தன் பிறந்த வீட்...


மன்மோகன் சிங் அரசுக்கு எதிராக நம்பிக்கை இல்லாத் தீர்மானம் - சீமாந்திரா காங்கிரஸ் நாடாளுமன்ற உறுப்பினர்கள் நோட்டீஸ் - Tamizhaga Times தனித் தெலங்கானா மாநிலம் அமைக்க முடிவு செய்துள்ள மன்மோகன் சிங் அரசுக்கு எதிராக சீமாந்திரா பகுதி காங்கிரஸ் நாடாளுமன்ற உறுப்பினர்கள் 6 பேரும், தெலுங்குதேசம் மற்றும் ஒய்.எஸ்.ஆர். காங்கிரஸ் கட்சி உறுப்பினர்களும் நம்பிக்கை இல்லாத் தீர்மானம் கொண்டுவர சபாநாயகரிடம் தனித்தனியாக நோட்டீஸ் அளித்துள்ளனர். ஆந்திராவில் உள்ள தெலங்கானா பகுதிகளை பிரித்து தனித் தெலங்கானா அமைக்க வலியுறுத்தி போராட்டங்கள் நடைபெற்றதையடுத்து, மத்திய அரசு இது குறித்த வரைவு மசோதாவுக்கு ஒப்புதல் அளித்தது. இந்த ஒப்புதல் குடியரசுத் தலைவர் திரு. பிரணாப் முகர்ஜிக்கு அனுப்பி வைக்கப்பட்டுள்ளது. மத்திய அரசின் இந்த நடவடிக்கையால் சீமாந்திரா பகுதி காங்கிரஸ் நாடாளுமன்ற உறுப்பினர்கள் திரு. சாம்பசிவராவ், திரு. அருண்குமார், ஹர்ஷ்குமார் உள்ளிட்ட 6 பேரும், தெலுங்குதேசம் கட்சியைச் சேர்ந்த 4 உறுப்பினர்களும், ஒய்.எஸ்.ஆர். காங்கிரஸ் கட்சியைச் சேர்ந்த 3 உறுப்பினர்களும் மக்களவையில் மன்மோகன் சிங் அரசுக்கு எதிராக நம்பிக்கை இல்லாத் தீர்மானம் கொண்டுவருவதற்கு அனுமதி கோரி தனித் தனியாக சபாநாயகர் மீராகுமாரிடம் நோட்டீஸ் அளித்துள்ளனர். 15வது மக்களவை கூட்டத்தொடரில், இதுவரை மத்திய அரசுக்கு எதிராக நம்பிக்கை இல்லாத் தீர்மானம் கொண்டுவரப்படவில்லை. இந்நிலையில், காங்கிரஸ் கட்சியைச் சேர்ந்த உறுப்பினர்கள் போர்க்கொடி உயர்த்தியிருப்பதால், இது முக்கியத்துவம் வாய்ந்த பிரச்னையாக கருதப்படுகிறது.


*பாத்திரத்தின் ஓரத்தில் சிறிது எண்ணெய் ஊற்றி முட்டைகளை உடைத்து ஊற்றவும்.